Εμβολιασμός: Τριπλασιάστηκαν τα ραντεβού για 1η και 3η δόση -\nΣε τριπλασιασμό των ραντεβού για την πρώτη δόση του εμβολίου έναντι του SARS-CoV-2 οδήγησε η ραγδαία αύξηση των κρουσμάτων, αλλά και η εισαγωγή των νέων μέτρων για τους ανεμβολίαστους. Σύμφωνα με τα στοιχεία που παρέθεσε χθες ο γενικός γραμματέας Πρωτοβάθμιας Φροντίδας Υγείας Μάριος Θεμιστοκλέους, το τελευταίο επταήμερο 175.000 πολίτες έκλεισαν ραντεβού για πρώτη δόση, έναντι 60.000 την εβδομάδα πριν αυτού.\nΑντίστοιχη αύξηση καταγράφεται και στα ραντεβού της αναμνηστικής δόσης: 275.000 το τελευταίο επταήμερο έναντι 94.000 το αντίστοιχο διάστημα που προηγήθηκε. Εως και χθες το πρωί είχε εμβολιαστεί με μία δόση το 64% του γενικού πληθυσμού και το 73,5% των ενηλίκων, ενώ πλήρως εμβολιασμένοι ήταν το 61,2% και το 75,5% αντίστοιχα. Είχαν χορηγηθεί δε περισσότερες από 460.000 αναμνηστικές δόσεις.\nΟπως ανακοίνωσε ο κ. Θεμιστοκλέους, από την προσεχή Παρασκευή 12 Νοεμβρίου θα χορηγείται και το εμβόλιο της Moderna ως αναμνηστική δόση. Σημειώνεται ότι πλέον αναμνηστική δόση μπορούν να λάβουν όλα τα άτομα άνω των 18 ετών, εφόσον έχουν συμπληρώσει έξι μήνες από τη δεύτερη δόση (για όσους έχουν λάβει Johnson & Johnson η αναμνηστική μπορεί να γίνει δύο μήνες μετά και για τους ανοσοκατασταλμένους έναν μήνα μετά).\nΤο τελευταίο επταήμερο 175.000 πολίτες έκλεισαν ραντεβού για πρώτη δόση.\nΠάντως, όπως ξεκαθάρισε η πρόεδρος της Εθνικής Επιτροπής Εμβολιασμών, Μαρία Θεοδωρίδου, δεν θα πρέπει να θεωρούν εαυτούς ως ανεμβολίαστους όσοι έχουν συμπληρώσει τους έξι μήνες πλήρους εμβολιασμού, επισημαίνοντας ότι η αναμνηστική δόση ενισχύει την ήδη υπάρχουσα ανοσία.\nΑναφορικά με όσους νόσησαν αν και πλήρως εμβολιασμένοι, σημείωσε ότι σε αυτή την περίπτωση δεν τίθεται θέμα «υβριδικής ανοσίας».\nΘεωρείται ως αποτυχία των εμβολίων και το άτομο που έχει νοσήσει θα πρέπει να κάνει μία επιπλέον δόση του εμβολίου έξι μήνες μετά, όπως ισχύει με ανεμβολίαστους που νόσησαν.\nΤέλος, η κ. Θεοδωρίδου επανέλαβε την ανάγκη εμβολιασμού όλων των εγκύων. Οπως επεσήμανε, οι γυναίκες καθ’ όλη τη διάρκεια του τοκετού αλλά και για 42 ημέρες μετά θεωρούνται ότι κινδυνεύουν από την COVID-19 όσο και τα άτομα με υποκείμενα νοσήματα.\n«Οσες έγκυες δεν εμβολιάζονται λόγω πλημμελούς πληροφόρησης ενδεχομένως και από τον γιατρό τους, εκθέτουν τον εαυτό τους και το έμβρυο σε κίνδυνο», τόνισε.\nΕτικέτες εμβολιασμοί, τρίτη δόση εμβολίου\nΓεροτζιάφας: Μαζικός εμβολιασμός πριν από τα Χριστούγεννα, αλλιώς lockdown\nΜητσοτάκης σε επιχειρηματίες εστίασης και εμπορίου: Δεν θα ξανακλείσουμε – ΄Όλα όσα συζητήθηκαν στη συνάντηση\nΑφέψημα ρίγανης: Τα μοναδικά οφέλη για την υγεία μας και οι θεραπευτικές του ιδιότητες


PANAYIOTIS TELEVANTOS: Η ΑΝΤΙΑΙΡΕΤΙΚΗ ΟΜΑΔΑ ΤΗΣ ΜΗΤΡΟΠΟΛΗΣ ΛΕΜΕΣΟΥ ΓΙΑΤΙ ΔΕΝ ΑΝΑΣΚΕΥΑΖΕΙ ΤΙΣ ΚΑΚΟΔΟΞΙΕΣ ΤΟΥ π. ΙΩΣΗΦ ΒΑΤΟΠΑΙΔΙΝΟΥ;\nΗ ΑΝΤΙΑΙΡΕΤΙΚΗ ΟΜΑΔΑ ΤΗΣ ΜΗΤΡΟΠΟΛΗΣ ΛΕΜΕΣΟΥ ΓΙΑΤΙ ΔΕΝ ΑΝΑΣΚΕΥΑΖΕΙ ΤΙΣ ΚΑΚΟΔΟΞΙΕΣ ΤΟΥ π. ΙΩΣΗΦ ΒΑΤΟΠΑΙΔΙΝΟΥ;\nΓια πρώτη φορά μετά από αιώνες, από τον καιρό του αιρετικού αντιησυχαστή και αντιπαλαμίτη Βαρλαάμ του Καλαβρού, τον οποίο ο «πνευματορρήτωρ θείος Γρηγόριος ο Παλαμάς, άφρονα και άνουν απέδειξε», παρουσιάζεται αιρετική θέση περί της Θείας Χάριτος. Όπως τότε με μειωτική και βλάσφημη θέση, ο Βαρλαάμ θεώρησε την Θεία Χάριν κτιστή, έτσι και στις μέρες μας έχει διδαχθεί από τον π. Ιωσήφ Βατοπαιδινό, η αιρετική καινοτομία ότι «ο νους του ανθρώπου που είναι πρόσωπον και το καθ’ εικόνα και ομοίωσιν, είναι υπεράνω της Χάριτος».\nΚαι αυτό φυσικά, δεν είναι απλά ένα λεκτικό λάθος ή μια φραστική εκτροπή αφηγηματικού ειρμού. Αποτελεί ξεκάθαρα αιρετική θέση περί της Θείας Χάριτος, μειωτική και βλάσφημη. Μάλιστα αυτή η αιρετική καινοτομία κατοχυρώνεται ‘’θεολογικά’’, ότι η αιτία της κατωτερότητας της Θείας Χάριτος, έγκειται στο γεγονός ότι η Θεία Χάρις είναι εργαλείο, ενώ ο νους είναι πρόσωπο. Ο χαρακτηρισμός αυτών των λόγων ως «μυστήρια μυστηρίων», καθιστά ακόμα πιο επικίνδυνη την αιρετική καινοτομία ότι «ο νους του ανθρώπου που είναι πρόσωπον και το καθ’ εικόνα και ομοίωσιν, είναι υπεράνω της Χάριτος».\nΓιατί δεν ανασκευάζει η αντιαιρετική ομάδα της Μητρόπολης Λεμεσού; Ο π. Ιωσήφ Βατοπαιδινός γιατί προβάλλεται, χωρίς την προηγούμενη ανασκευή των κακοδοξιών του; Όταν ερωτηθούν από απλούς Ορθόδοξους Χριστιανούς, κάποιοι και δη ιερωμένοι αρκούνται να λένε ότι κάποιοι πλανεμένοι τα λένε. Τα περί πλανεμένων έχουν λεχθεί και δημοσίως (δεν είναι πρέπον να αναφέρομε, αλλά αν ρωτηθούμε από τον Αρχιεπίσκοπο ή την Ιερά Σύνοδο εκεί θα αναγκαστούμε να ονοματίσουμε. Ίσως εκεί αναφέρομε ότι ούτε το εξομολογητάριον δεν απέβη εμπόδιο, για τέτοιες και άλλες αναφορές). Αυτό που κάνουν δυστυχώς οδηγεί στην απώλεια, καθότι στηρίζουν κακόδοξες πλάνες, για να μη διασαλευθεί η υπερβολική αίγλη του π. Ιωσήφ Βατοπαιδινού.\nΗ κακόδοξη επίσης θέση του π. Ιωσήφ Βατοπαιδινού για το μη εφάμαρτο της έκτρωσης πριν τον τρίτο μήνα της κύησης, γιατί αποσιωπάται; Πέραν της εγκληματικής παρερμηνείας του συγκεκριμένου χωρίου από την Έξοδο, που αναφέρεται στο «εξεικονισμένο και μη έμβρυο», υπήρξε και πλήρης άγνοια της Πατερικής διδασκαλίας στο θέμα τούτο, γιατί ισχυρίστηκε ότι δεν έχει πάρει θέση η Εκκλησία μας. Έτσι δικαιολόγησε την άμβλωση πριν τον τρίτο μήνα της κύησης ειρωνευόμενος τους Πατέρες της Μονής Σταυροβουνίου. Το θέμα έγινε γνωστό και στην Ιερά Σύνοδο της Εκκλησίας της Κύπρου. Γιατί τόση σιωπή; Ανώδυνα απάντησε ο Μητροπολίτης Λεμεσού στο ραδιοσταθμό της Μητρόπολης, ‘’αν το είπε έκανε ένα λάθος’’. Αυτό δεν είναι ανασκευή.\nΗ αιρετική πλάνη που δίδαξε ότι η συζυγία συνεχίζεται στην αιωνιότητα, γιατί δεν ανασκευάζεται; Ποιός Άγιος της Εκκλησίας μας είχε πει ότι «η συζυγία συνεχίζεται στην αιωνιότητα;» Ποία έννοια μπορεί να έχει η συνέχεια της συζυγίας στην αιωνιότητα; Σε ποία πατερική βάση στηρίζεται τούτο; Το μέγα του γάμου μυστήριο εις σωτηρία οδηγεί. Ο γέροντας Ιωσήφ Βατοπαιδινός όχι μόνο «μετήρεν όρια», όχι μόνο «υπερέβη την θείαν παράδοσιν», αλλά «ετεροδιδασκαλία εισήγαγεν».\nΠάντως είναι γεγονός ότι αν κάποιος «ατυχής» ερευνώντας στο διαδίκτυο, περιπέσει σε τούτη τη στρεβλή θέση, σίγουρα θα δημιουργήσει πλανεμένη άποψη, τόσο για το γάμο, όσο και για τη βασιλεία των ουρανών.\nΠεριοριζόμαστε σε αυτά μόνο, από όσα κατά καιρούς έχουν ανασκευασθεί, για τα οποία τηρήθηκε άκρα σιωπή, καθότι περίοδος παχέων αγελάδων (μεταφορικά ο λόγος) για όσους ιδιοτελώς και προσωποληπτικώς τον στηρίζουν. Για τον Ορθόδοξο Χριστιανό το πρώτιστο είναι οι αλήθειες της Ορθόδοξης Πίστης μας. Δυστυχώς η ιδιοτέλεια και η προσωποληψία σε περίοδο παχέων αγελάδων (μεταφορικά ο λόγος), δεν επιτρέπει ανασκευή των κακοδοξιών του ‘’απλανώς’’ διδάξαντος π. Ιωσήφ Βατοπαιδινού. Ας αφήσουν τα περί πλανεμένων, τα οποία είναι μεγάλη ύβρη και ας ανασκευάσουν τις κακόδοξες πλάνες του ‘’απλανώς’’ διδάξαντος π. Ιωσήφ Βατοπαιδινού.\nΠρος τούτο παρακαλούμε την αντιαιρετική ομάδα της Μητρόπολης Λεμεσού να ανασκευάσει τις πλάνες του π. Ιωσήφ Βατοπαιδινού. Ας ελπίσουμε ότι θα γίνει αφορμή και για ανασκευή της πολύ μεγάλης υβρισίας για ένα Ορθόδοξο Χριστιανό, δηλαδή περί πλανεμένων. Είναι πολύ δύσκολο όμως, να μην πω εντελώς αδύνατο. Δεν τα γράφομε για να μειώσουμε αδελφούς, αλλά γιατί το θέμα είναι πολύ σοβαρό. Πρόκειται περί κακοδοξιών, γι’ αυτό η επιμονή μας.\nLabels: Β. ΧΑΡΑΛΑΜΠΟΥΣ, ΙΩΣΗΦ ΒΑΤΟΠΑΙΔΙΝΟΣ, ΛΕΜΕΣΟΥ, ΟΙΚΟΥΜΕΝΙΣΜΟΣ, ΣΥΝΕΡΓΑΣΙΕΣ


Μένουμε Ασφαλείς; | OffLine Post\nΤο αίσθημα της ασφάλειας είναι ένα από τα βασικότερα αγαθά σε ένα δημοκρατικό κράτος. Είναι βασική επιθυμία του κάθε πολίτη να αισθάνεται ασφάλεια και ελευθερία μέσα σε ένα οργανωμένο και δίκαιο κράτος. Αυτός πρέπει να είναι και ο στόχος της εκάστοτε κυβέρνησης, η οποία αναλαμβάνει να φέρει εις πέρας τις δεσμεύσεις της και να κατορθώσει να επιτύχει τους προεκλογικούς και όχι μόνο στόχους της. Στην περίπτωση της Ν.Δ. ο τομέας της ασφάλειας ήταν ένας από τους βασικού πυλώνες της προεκλογικής της εκστρατείας, αλλά μάλλον δεν είχε γίνει ξεκάθαρος ο τρόπος με τον οποίο αντιλαμβάνεται την ασφάλεια του πολίτη το κυβερνών κόμμα.\nΗ πανδημία έφερε στο φως διάφορα προβλήματα τόσο κυβερνητικά όσο υγειονομικά, αλλά και θέματα ασφάλειας. Ένα από αυτά είναι η αυθαιρεσία της εκτελεστικής εξουσίας και πιο συγκεκριμένα της αστυνομίας. Στην περίπτωση της ελληνικής αστυνομίας η κατάσταση σε κάποιες περιπτώσεις ξέφυγε από τον έλεγχο. Όλοι θυμούνται το περιστατικό του ξυλοδαρμού ενός νέου σε πλατεία της Νέας Σμύρνης στην Αθήνα. Ο νέος προσπάθησε να υποστηρίξει μία οικογένεια, στα μέλη της οποίας οι αστυνομικοί έκοβαν πρόστιμο με αφορμή τα μέτρα που είχε λάβει η κυβέρνηση κατά του κορωνοϊού. Στον αναίτιο και βίαιο ξυλοδαρμό του νέου αντέδρασαν πολίτες που περνούσαν από την πλατεία, ενώ κάποιοι κατάφεραν να βιντεοσκοπήσουν το γεγονός. Όπως είναι φυσικό αυτή η πράξη έφερε αντιδράσεις κατά του αστυνομικού σώματος λίγες μέρες μετά σε διαδήλωση που πραγματοποιήθηκε στη Νέα Σμύρνη, όπου ξυλοκοπήθηκε ένας αστυνομικός από χούλιγκανς. Όλα τα παραπάνω προκαλούν μία έντονη ανησυχία τόσο για το ποιο είναι το πραγματικό κόστος του πολύμηνου εγκλεισμού των πολιτών όσο και για την διάσταση που έχει πάρει η εξουσία που είχε παραχωρηθεί όλον αυτό τον καιρό στην ελληνική αστυνομία.\nΈνα μήνα μετά από αυτά τα γεγονότα σειρά είχε η δολοφονία του δημοσιογράφου, Γιώργου Καραϊβάζ. Ο γνωστός δημοσιογράφος με σημαντική εμπειρία στο αστυνομικό ρεπορτάζ δολοφονήθηκε στη μέση του δρόμου με δέκα σφαίρες. Τον τελευταίο καιρό πραγματοποιούσε έρευνα για τον κόσμο της νύχτας και για την ανάμειξη κρατικών αξιωματούχων, επιχειρηματιών, απόστρατων και εν ενεργεία αξιωματικών, δικαστικών, επιχειρηματιών, εκκλησιαστικών με βρώμικο χρήμα, δολοφονίες, εκβιασμούς και μαφίες. Ο δημοσιογράφος δεχόταν απειλές για την έρευνα που πραγματοποιούσε αλλά η υπόθεση ερευνάτε ακόμα, καθώς η αστυνομία δεν έχει φτάσει μέχρι τώρα στον ένοχο.\nΚαι φτάνουμε στις 11 Μαΐου όπου η ελληνική κοινωνία έρχεται αντιμέτωπη με ένα έγκλημα πρωτοφανούς βίας για την χώρα, όπου ληστές εισέρχονται στο σπίτι νεαρού ζευγαριού στα Γλυκά νερά. Ακινητοποιούν το άνδρα, βασανίζουν την κοπέλα, ώστε να τους πληροφορήσει το μέρος όπου είναι κρυμμένα τα λεφτά του ζευγαριού και μετά τη σκοτώνουν, ενώ στο ίδιο δωμάτιο βρισκόταν το έντεκα μηνών μωρό τους. Οι δολοφόνοι επικηρύσσονται με κοινή υπουργική απόφαση του Υπουργού Προστασίας του Πολίτη, Μιχάλη Χρυσοχοΐδη και του Αναπληρωτή Υπουργού Οικονομικών, Θεόδωρου Σκυλακάκη, και δίνεται χρηματική αμοιβή σε οποιονδήποτε παράσχει στοιχεία και πληροφορίες για τους δράστες.\nΤι θα ακολουθήσει, όμως, μετά από όλα αυτά; Ποιος μπορεί να εγγυηθεί στους πολίτες ότι αυτά είναι μεμονωμένα γεγονότα τα οποία στο μέλλον θα αποφευχθούν; Δυστυχώς, κανείς δεν μπορεί να υποσχεθεί τίποτα. Χάθηκαν άδικα ζωές ανθρώπων, οι οποίοι θα ζούσαν, αν η αστυνόμευση στις γειτονιές ήταν πραγματικά ουσιώδης. Το πρόβλημα δεν είναι η επιβολή της τάξης με χτυπήματα και επίδειξη εξουσίας. Πρέπει να ληφθούν μέτρα για την ουσιαστική προστασία του πολίτη, της ατομικής του ιδιοκτησίας, αλλά και της αποφυγής αυθαιρεσίας από την εκτελεστική εξουσία. Υπάρχουν μικρές λεπτομέρειες που κάνουν την διαφορά, όπως ο εντονότερος φωτισμός στις ελληνικές γειτονιές ή η συχνή βραδινή περιπολία αστυνομικών, οι οποίοι δεν θα επικεντρώνονται μόνο στη χρήση μάσκας, αλλά στην πραγματική προστασία του πολίτη. Τα παραπάνω, σε συνδυασμό με τον έλεγχο της ακεραιότητας των δημοσίων υπαλλήλων, σε όποιο πόστο και αν βρίσκονται, είναι μία καλή αρχή, ώστε να μπορέσει η κυβέρνηση να εξασφαλίσει την αποτελεσματικότητα των δημόσιων φορέων, καταπολεμώντας συνάμα οποιαδήποτε δραστηριότητα βρίσκεται εκτός νομοθεσίας.\nΠηγή εικόνας: cnn.gr/ INTIME/ΛΙΑΚΟΣ ΓΙΑΝΝΗΣ\nΗ κυβέρνηση της Ν.Δ. επικεντρώθηκε στο υγειονομικό ζήτημα, όπως είναι φυσικό, αλλά έχασε τον έλεγχο στους υπόλοιπους τομείς. Ένας από αυτούς είναι και η ασφάλεια. Παλαιότερα, ο Μ. Χρυσοχοΐδης ήταν το πρόσωπο που κάθε πολίτης είχε συνδυάσει με το Υπουργείο Προστασίας του Πολίτη. Σε αυτή την περίπτωση, η παρούσα κυβέρνηση οφείλει να παραδεχτεί ότι απέτυχε. Δεν φταίει μεμονωμένα το πολιτικό πρόσωπο ή το κόμμα, αλλά η συνολική κυβερνητική πολιτική στο θέμα της ασφάλειας. Η κυβέρνηση κοίταξε το δένδρο και έχασε το δάσος με αποτέλεσμα η ελληνική κοινωνία να έρχεται αντιμέτωπη με εγκλήματα και αυθαιρεσίες που ξεπερνούν τα όρια.\nΗ νέα πραγματικότητα στην εποχή της πανδημίας δεν άλλαξε μόνο τον τομέα της υγείας, αλλά δημιούργησε μία συνολική μεταστροφή της κοινωνίας. Οι ισορροπίες χάθηκαν και το ζήτημα είναι να βρεθούν άμεσα. Μόνο τότε θα μπορέσουμε να πούμε ότι επιστρέψαμε στην κανονικότητα, ακόμα και αν αυτή περιλαμβάνει τις μάσκες. Ειδάλλως, θα ζούμε μέσα στον φόβο, περιμένοντας μία νέα πανδημία, μία νέα δολοφονία ή κάποια άλλη αυθαιρεσία.\nΗ δολοφονία του Γιώργου Καραϊβάζ, ενός δημοσιογράφου, kathimerini.gr, Παντελής Μπουκάλας, διαθέσιμο εδώ\nΔολοφονία στα Γλυκά Νερά: Επικηρύχθηκαν οι φονιάδες της 20χρονης – Αμοιβή 300.000 ευρώ σε όποιον δώσει πληροφορίες, thetoc.gr, διαθέσιμο εδώ\nΔολοφονία Καραϊβάζ: Ποιος είναι και τι κρύβει η υπόθεση του ποινικού που τον απειλούσε, tanea.gr, διαθέσιμο εδώ\nΝέα Σμύρνη: Καρέ καρέ ο άγριος ξυλοδαρμός του αστυνομικού από χούλιγκαν, ethnos.gr, διαθέσιμο εδώ\nΑπό το πεδίο των δικαιωμάτων, στο πεδίο της ασφάλειας, efsyn.gr, Μίρκο Μπρολ και Μάριο Νόιμαν, διαθέσιμο εδώ\nΜένουμε ασφαλείς, efsyn.gr, διαθέσιμο εδώ


Οκτώβριος | 2015 | On Efstathia's mind\nΚάποτε, το περβάζι μου στόλιζε ένας πελώριος φουντωτός βασιλικός. Ανέπνεε καλοκαίρι σε κάθε αυγή κι όλο και ψήλωνε. Ήταν η ίδια η ζωή σε κάθε του φύλλο και σε κάθε του κίνηση. Ώσπου, ο καιρός του πέρασε, μαζί με το ατέλειωτο αυτό καλοκαίρι. Κι η ζωή του πήρε να ξεραίνεται. Κι ένα δειλινό μαράθηκε εντελώς. Κι είπα με το μυαλό μου «Πάει. Τελείωσε.».\nΚαι σήμερα, θαρρείς χρόνια μετά, ήρθε ο ίδιος αυτός νεκρός βασιλικός να με διδάξει. Η θαρραλέα φύτρα που ευαίσθητα και σχεδόν λαθραία έχει πετάξει με διέψευσε. Αυτό το ελάχιστο του μικρόκοσμου που σπάνια πιάνει το μάτι σου (όχι γιατί δεν μπορεί αλλα γιατί δεν το αφήνεις). Που τρεμοπαίζει στους αδυσώπητους νησιώτικους ανέμους. Που αγκαλιάζει τα τριγύρω του ξερόκλαδα ακουμπώντας ήσυχα πάνω τους αναζητώντας απάγκιο και στήριγμα.\nΚαι κάπως έτσι, αναρωτιέμαι, τι τελικά είναι το μυαλό μας παρά ο μεγαλύτερος ψευτομάντης τσαρλατάνος. Ορίζει το τέλος, λες και ξέρει και μπορεί. Κι η ίδια η ζωή που ναι μεν προτιμά το γενναιόδωρο πότισμα, τα εύφορα χώματα και τον ζεστό ήλιο αρκείται, εξίσου επιτυχώς δε, σε μερικές βρόχινες σταγόνες, μια αχνή οκτωβριανή δεσμίδα κι ένα άγονο πετρόχωμα. Δεν της χρειάζονται παρά τα ελάχιστα και μπορεί, πράγματι, περνώντας μέσα απ’ τον θάνατο να γεννήσει ξανά ζωή νέα.


Η αποτροπή είναι ζήτημα πολιτικό | Liberal.gr\nΣημαντική η συμφωνία της Ελλάδας με τη Γαλλία για την αγορά των φρεγατών και ακόμα πιο σημαντική η συμφωνία για άμεση στρατιωτική αμοιβαία συνδρομή. Η 28η Σεπτεμβρίου 2021 είναι μια σημαντική ημέρα για την εθνική άμυνα και την εξωτερική πολιτική της πατρίδας μας, καθώς αυτοί οι δύο τομείς είναι αλληλένδετοι. Η δε συγκυρία μέσα στην οποία υπογράφηκε η συμφωνία -λίγες μόνον ημέρες μετά την AUKUS- φανερώνει πως έγινε με τη συγκατάθεση των ΗΠΑ.\nΒέβαια, μεσολαβεί ένα κενό 3,5 ετών από σήμερα μέχρι την παράδοση των πρώτων φρεγατών, όμως η αμυντική συνδρομή λειτουργεί άμεσα καλύπτοντας αυτό το κενό. Πιστεύω και ελπίζω οι εκλογές στη Γαλλία να μην κρύψουν δυσάρεστες εκπλήξεις για τα εθνικά συμφέροντα μας.\nΜέσα σε όλη αυτή την πανηγυρική ατμόσφαιρα καλόν είναι να προχωρήσουμε σε μερικές χρήσιμες και κρίσιμες διαπιστώσεις.\nΣτην Ελλάδα το ζήτημα της αποτροπής ποτέ δεν ήταν επιχειρησιακό. Ανέκαθεν ήταν πολιτικό. Ο συσχετισμός δυνάμεων με την Τουρκία ποτέ δεν ήταν συντριπτικά σε βάρος μας. Απεναντίας, θα έλεγα σε ορισμένους τομείς διατηρούσαμε τακτικά πλεονεκτήματα. Το πρόβλημα πάντα αφορούσε δύο ζητήματα που ήταν αμιγώς πολιτικά, υπό την έννοια ότι τα καθόριζε η εκάστοτε κυβέρνηση.\nΤο πρώτο ήταν ο καθορισμός των περίφημων πλέον κόκκινων γραμμών. Από ποιο σημείο και μετά η πολιτική ηγεσία θεωρεί πως παραβιάζεται η εθνική μας κυριαρχία και απειλείται η ασφάλεια της πατρίδας μας; Αυτό το σημείο αποδείχθηκε ιστορικά πως διαρκώς λαμβάνει -όχι μόνο του- όλο και πιο ελαστική μορφή, με αποτέλεσμα να μην είναι σαφής ο ορισμός των κόκκινων γραμμών.\nΤο δεύτερο σημείο είναι άμεσα συνυφασμένο με το πρώτο, καθώς αποτελεί εξειδίκευση του. Ποιος αποφασίζει για τους κανόνες εμπλοκής; Ποιος κρίνει ότι μια ενέργεια έχει τα χαρακτηριστικά της προσβολής και θα πρέπει να απαντηθεί με τρόπο, τουλάχιστον, ισοδύναμο; Και εδώ η ιστορία είναι γεμάτη από πολλές γκρίζες ζώνες.\nΣυνεπώς, καλοί είναι οι εξοπλισμοί, αλλά για να συνθέσουν το δόγμα της αποτροπής από μόνοι τους δεν αρκούν. Χρειάζεται και μια αποφασισμένη πολιτική ηγεσία που, αν ο μη γένοιτο, οι συνθήκες το απαιτήσουν, θα ανάψει το πράσινο φως για τη συνδυασμένη χρήση αυτών των σύγχρονων οπλικών συστημάτων, από μια ικανή στρατιωτική ηγεσία. Οι πολιτικές ηγεσίες θα πρέπει να αντιληφθούν πως τα όπλα αγοράζονται για να χρησιμοποιηθούν και ο στρατός υπάρχει για να πολεμήσει, αν χρειαστεί. Μια στιγμή που όλοι την απεύχονται, αλλά ουδείς μπορεί να την αποκλείσει.\nΑυτή η κυβέρνηση έχει αποδείξει πως έχει την αίσθηση των κόκκινων γραμμών, εκείνο που απαιτείται είναι να ξεκαθαρίσει πώς αντιμετωπίζεται η παραβίαση τους. Είναι μια, ομολογουμένως, δύσκολη απόφαση που αντενδείκνυται να τη λαμβάνουν οι στρατηγοί του πληκτρολογίου. Γενικότερα, ας είμαστε πιο συγκρατημένοι στις εκτιμήσεις μας, γιατί το συσχετισμό δυνάμεων δεν το διαμορφώνουμε μόνοι μας, αλλά συμμετέχει στη διαμόρφωση του και η άλλη πλευρά που και αυτή εξοπλίζεται.\nΠάντως, η χθεσινή συμφωνία μαζί με την επικείμενη ανανέωση της ελληνοαμερικανικής συμφωνίας, που όπως όλα δείχνουν θα είναι αναβαθμισμένη, αναδεικνύουν την πατρίδα μας σε βασικό παίκτη της ευρύτερης περιοχής της Ανατολικής Μεσογείου και των Βαλκανίων.


Συμπαγής δύο καταστροφέας εγγράφων ροδών άξονων πλαστικός 90kw λαστιχένιος\nΜεγάλες Εικόνας : Συμπαγής δύο καταστροφέας εγγράφων ροδών άξονων πλαστικός 90kw λαστιχένιος\n90kw λαστιχένια μηχανή καταστροφέων εγγράφων\n5000kg/λαστιχένιος καταστροφέας εγγράφων χ\nΣυμπαγές μέγεθος δύο λαστιχένιος καταστροφέας εγγράφων ροδών άξονων πλαστικός με το σύστημα ελέγχου PLC\nΔιπλός κόπτης άξονων με τους φορτωτές για τη φόρτωση, που εξοπλίζονται με τα υψηλής ποιότητας μαχαίρια με αργόστροφο για να μειώσει την κατανάλωση ενέργειας και το θόρυβο. Περιέχει δύο άξονες που περιστρέφονται και κόβουν στις αντίθετες κατευθύνσεις (2 άξονες με τα αιχμηρά στοιχεία που αποτελούνται από τους αιχμηρούς δίσκους γωνίας που εξοπλίζονται με τους γάντζους κάθε γάντζος έχει το στόχο το προϊόν και το με δύο άξονες, οι οποίοι περιστρέφονται στις αντίθετες κατευθύνσεις). Το υλικό είναι δύσκολο να σπαστεί και συντρίβεται με τα νύχια των τεμνόντων δίσκων. Ένας ειδικά αναπτυγμένος στροφέας καθιστά το ελικόπτερο εξαιρετικά wear-resistant.\n1. Οι καταστροφείς εγγράφων μας μπορούν να χρησιμοποιηθούν ως αρχικοί και δευτεροβάθμιοι καταστροφείς εγγράφων και μπορούν να χρησιμοποιηθούν από τις επιχειρήσεις διάθεσης αποβλήτων και τους κατασκευαστές βιολογικών καυσίμων.\n. αργόστροφη, διπλή ρόδα 2 με την υψηλή ροπή και ενισχυμένη λεπίδα χάλυβα\n3. Και οι δύο στροφείς κοπής ταΐζουν το υλικό σίτισης με τη μεγάλη δύναμη. Εάν ταΐζει ένα μεγάλο κομμάτι του σκληρού πλαστικού ή βαριού λάστιχου, αυτή η μηχανή μπορεί εύκολα να το σπάσει στα μικρότερα κομμάτια.\n4. Ο διπλός άξονας μπορεί να χειριστεί πολλά διαφορετικά υλικά. Ο καταστροφέας εγγράφων είναι εξοπλισμένος με μια ισχυρή μηχανή, μια μακριά ζωή υπηρεσιών και μια επιθετική εισαγωγή. Ο εσωτερικός όγκος του δοσίματος είναι περισσότερος, απ'ό, τι στα συνηθισμένα και συνηθισμένα κομμάτια των καθολικών κυλίνδρων, και επιτρέπει να πραγματοποιήσει τα σφυρηλατημένα κομμάτια.\n5. Βαριά κατασκευή: Το πλαίσιο και η δομή των φύλλων εγγράφου μας αποτελούνται από τα παχιούς πιάτα και τους σωλήνες. Οι λεπίδες αποτελούνται από υψηλό - ποιοτικός χάλυβας και είναι κατάλληλες για τα σκληρά υλικά κοπής και παρέχουν την εξαιρετικά μακριά ζωή υπηρεσιών.\n6. Ανάλογα με τις απαιτήσεις, οι δίσκοι (λεπίδες) προμηθεύονται έναν νέο καταστροφέα με δύο άξονες με διάφορες ποσότητες, τις ιδιότητες και μορφές.\n7. Το PLC ανιχνεύει όλες τις υπερφορτώσεις που προκαλούνται από τους ξένους οργανισμούς, και αναγκάζει τον άξονα για να σταματήσει περιστροφή, και απόσυρση για να αφαιρέσει τους ξένους οργανισμούς, και να συνεχιστεί έπειτα.\n8. Η αφαίρεση και η αντικατάσταση των μαχαιριών μπορούν να γίνουν ακίνδυνα και εύκολα.\n9. Τα φύλλα εγγράφου μας χρησιμοποιούν τον πλανητικό εξοπλισμό, μη συνηθισμένο, αλλά τον πλανητικό εξοπλισμό: τα ακόλουθα πλεονεκτήματα: υψηλή επίδοση, μεγαλύτερη σταθερότητα, συμπαγές μέγεθος, μεγαλύτερη πυκνότητα ροπής, οικονομική ακρίβεια, μεγάλα ακτινωτά φορτία.\n10. Το σύστημα ψύξης (προαιρετικό) μπορεί να διατηρήσει τη θερμοκρασία για τη συνεχή λειτουργία.\nΑριθμός περιστρεφόμενης λεπίδας 12 κομμάτια\nΑριθμός καθορισμού της λεπίδας 12 κομμάτια\nΠροδιαγραφή των περιστρεφόμενων λεπίδων 260*50mm\nΔύναμη μηχανών 15 kw*2\nΓενικό μέγεθος 1750x1500x1900\nΜας ελάτε σε επαφή με για περισσότερες λεπτομέρειες!\nΘα προσαρμόσουμε το σχέδιο που ανήκει μόνο σε σας!


«Ο Βάργκας είναι παίκτης της ΑΕΚ» | SDNA\n«Ο Βάργκας είναι παίκτης της ΑΕΚ»\n14 Ιουνίου 2015, 15:01\nΟ μάνατζερ του Ρόναλντ Βάργκας, Νικολάι Ζέινοφ, υποστήριξε στο SDNA ότι λίγες ώρες πριν από την έναρξη του Κόπα Αμέρικα, ο 28χρονος μεσοεπιθετικός υπέγραψε το διετές συμβόλαιό του με την ΑΕΚ.\nΗ ολοκλήρωση της μεταγραφής του Ρόναλντ Βάργκας, με την ανακοίνωσή της απόκτησής του από την ΑΕΚ, είναι η αλήθεια ότι έχει τραβήξει πολύ περισσότερο απ' ότι αναμενόταν αρχικά. Το... τρίγωνο συνεννόησης μεταξύ Ελλάδας, Βενεζουέλας (όπου βρισκόταν ο πατέρας του) και Χιλής (στην οποία βρίσκεται η αποστολή της Εθνικής Βενεζουέλας), δημιούργησε κάποιες δυσκολίες.\nΣυν τοις άλλοις, οι πληροφορίες αναφέρουν ότι τις τελευταίες ώρες τα συμβόλαια επανασυντάχθηκαν, καθώς ο παίκτης ζήτησε ορισμένες έξτρα παροχές που σχετίζονται με την διαβίωσή του στην Ελλάδα, τις οποίες η ΑΕΚ αποδέχθηκε. Και τα νέα έγγραφα εστάλησαν εκ νέου στον Βάργκας, προκειμένου να βάλει την υπογραφή του και να τελειώσει και τυπικά η μεταγραφή.\nΣύμφωνα με τον μάνατζερ του Βάργκας, αυτό συνέβη ήδη. Ο Βούλγαρος εκπρόσωπος του 28χρονου άσου, Νικολάι Ζέινοφ, υποστήριξε στο SDNA ότι επί της ουσίας η μεταγραφή ολοκληρώθηκε. «Μπορώ να σας επιβεβαιώσω ότι ο Βάργκας υπέγραψε σήμερα διετές συμβόλαιο με την ΑΕΚ, το οποίο θα το στείλει άμεσα στην Αθήνα. Είναι πλέον παίκτης της ΑΕΚ», μας τόνισε.\nΒέβαια, επειδή το συγκεκριμένο σίριαλ είχε ήδη πολλά επεισόδια, στην ΑΕΚ περιμένουν να πάρουν στα χέρια τους τα υπογεγραμμένα έγγραφα, προκειμένου να προχωρήσουν στην επίσημη ανακοίνωση της απόκτησης του άσου από τη Βενεζουέλα, που απόψε παρεμπιπτόντως αναμένεται να βρίσκεται στο αρχικό σχήμα της Εθνικής ομάδας της χώρας του στο ματς με την Κολομβία.\nΤελευταίες μάχες για την παραμονή


από Γερασίμου » Παρ 11 Οκτ 2019, 18:55\nΤι ρεπό είναι πάλι αυτό; Να είχαν το Σάββατο διπλή προπόνηση και να τους έδινε ρεπό την Κυριακή, να πω ναι. Δουλειά χρειάζεται η ομάδα και όχι ρεπό διάρκειας 60 ωρών που προσφέρεται για ταξιδάκια.\nαπό renegade » Παρ 11 Οκτ 2019, 20:10\nΈχεις ρε πουστ! μου δύο βδομάδες να δουλέψεις και να βελτιώσεις τα οποία κακώς κείμενα και δινεις διήμερο ρεπό?\nΟ τελευταίος που τα έκανε αυτά δεν είχε αίσιο τέλος πάντως\nαπό joshua » Παρ 11 Οκτ 2019, 20:24\nΛειπουν πολλοι με τις εθνικες και δεν αντεχε να βλεπει Στοχ και Λαμπρου ολη την ωρα...\nαπό sourmenetes » Παρ 11 Οκτ 2019, 21:03\nrenegade έγραψε: Έχεις ρε πουστ! μου δύο βδομάδες να δουλέψεις και να βελτιώσεις τα οποία κακώς κείμενα και δινεις διήμερο ρεπό?\nαπό gegiann » Παρ 11 Οκτ 2019, 22:21\njoshua έγραψε: Λειπουν πολλοι με τις εθνικες και δεν αντεχε να βλεπει Στοχ και Λαμπρου ολη την ωρα...\nαπό ΑποστόληςΑ » Παρ 11 Οκτ 2019, 23:07\nαπό goran 64 » Δευτ 21 Οκτ 2019, 16:46\nΣτις εικόνες απ την σημερινή (αν και χθες είχαμε αγώνα), πρωινή προπόνηση είδα, μετά μεγάλης μου χαράς, να συμμετέχουν, μεταξύ άλλων και οι Πασχαλάκης, Πέλκας, Άκπομ, Εσίτι, Ροντρίγκο, Βιέρι, Μιχάι και Λάμπρου...\nΠρωινά μηνύματα, με στόχο την επικέντρωση στην δουλειά, για όποιους θέλουν να είναι και φέτος νταμπλούχοι...\nαπό ΑποστόληςΑ » Δευτ 21 Οκτ 2019, 22:31\nΣτο Metropolis 95.5 και στην εκπομπή «Τρίτο Ημίχρονο» με τους Κώστα Πετρωτό και Βασίλη Βλαχόπουλο, φιλοξενήθηκε ο επικεφαλής του ιατρικού επιτελείου της ομάδας.\nΟ Μανώλης Παπακώστας αναφέρθηκε στην πρώτη συμμετοχή του Βιεϊρίνια μετά τον τραυματισμό του, το πρόβλημα που εμφανίστηκε με τον Μαουρίσιο αλλά και το υπόλοιπο ιατρικό δελτίο της «ασπρόμαυρης» ΠΑΕ.\nΓια τον τραυματισμό του αρχηγού του Δικεφάλου: «Αγγίζει το 100% ο Βιεϊρίνια, έχει ακόμα δουλεία καθώς είναι στο τελευταίο κομμάτι της προετοιμασίας.\nΠρέπει να μπει σταδιακά, δεν γίνεται να μπει 90 λεπτά κατευθείαν, υπάρχει μία συγκεκριμένη σειρά που πρέπει να τηρηθεί.\nΠρέπει να προχωράς σταδιακά και ο Αντελίνο Βιεϊρίνια έχει την εμπειρία να διαχειριστεί καταστάσεις».\nΓια τον νέο τραυματισμό του Μαουρίσιο: «Οι ενοχλήσεις που έχει ο Μαουρίσιο δεν σχετίζονται άμεσα με το χειρουργημένο γόνατο.\nΟπως είπαμε είναι στα στάδια της επανένταξης του κάθε παίκτη, μπορεί να προκύψει κάποιο πρόβλημα σε άλλο σημείο καθώς δεν είναι πάντα απόλυτα έτοιμος.\nΧρειάζεται χρόνος πλήρους επανένταξης και πρέπει να πληρούνται όλες οι προυποθέσεις για να μπει σε φουλ ρυθμούς».\nΟπως και ο Αντελίνο έτσι και ο Μαουρίσιο για να φτάσουν στο 100% θέλει επιπλέον δουλεία, καθώς χρειάζεται ακόμα 4 με 6 εβδομάδες μέχρι να φτάσουν στα προηγούμενα επίπεδα.\nΟ Μαουρίσιο έχει έναν μυικό τραυματισμό χωρίς να είναι κάτι ανησυχητικό.\nΑναφορικά με τον σύνθετο ρόλο του Ιατρού της ομάδας: «Το ιατρικό επιτελείο της ομάδας έχει την πιο σημαντική δουλεία καθώς οι άνθρωποι της φυσιοθεραπείας αλλά και οι γυμναστές αποκατάστασης όλοι μαζί σαν ομάδα καλούμαστε να βοηθήσουμε και στην ψυχολογική στήριξη του παίκτη σε αυτές τις περιπτώσεις».\nαπό goran 64 » Τετ 13 Νοέμ 2019, 20:42\nΈλεος πια, με τους τραυματισμούς παιχτών μας, δηλαδή...\nΑπό μάστιγα που ήταν, πλέον τείνουν να γίνουν επιδημία...\nΣήμερα "σειρά" είχε ο Ζάμπα...\nαπό panpangr77 » Τετ 13 Νοέμ 2019, 21:09\ngoran 64 έγραψε: Έλεος πια, με τους τραυματισμούς παιχτών μας, δηλαδή...\nΠοιος αποφάσισε να πάει η ομάδα στην Δράμα ,ας το έκαναν στην Τούμπα και ας πληρώνανε την Δράμα να έρθει.\nαπό ace.79.gr » Τετ 13 Νοέμ 2019, 21:36\nαπό obanebane » Τετ 13 Νοέμ 2019, 21:37\nΠαιδιά,μη βλέπουμε παντού φαντάσματα,απο σύγκρουση προήλθε ο τραυματισμός.\nΠρέπει να μάθει να παίζει και σε τέτοια γήπεδα η ομάδα,δυστυχώς υπάρχουν πολλά στην Ελλάδα και μπαίνουμε στον χειμώνα.\nαπό ΑποστόληςΑ » Τετ 13 Νοέμ 2019, 22:12\nΕκφράζονται φόβοι για χιαστούς.\nαπό ΑποστόληςΑ » Πέμ 14 Νοέμ 2019, 11:44\nΑν τελικά αποδειχθεί ότι έπαθε ρήξη χιαστών στο δεξί του πόδι, η καντεμιά του ΠΑΟΚ δεν θα έχει όρια! Θα είναι ο τέταρτος πολύ σοβαρός τραυματισμός παίκτη του ΠΑΟΚ μέσα σε 11 μήνες, μετά τους Wernbloom (17/12/2018), Mauricio και Vieirinha! Το εξωφρενικό είναι ότι ρήξη χιαστών υπέστησαν, σύμφωνα με τις πρώτες εκτιμήσεις, και δύο παίκτες της ομάδας handnball του ΠΑΟΚ (Πετρίδης, Κεσίδης), που τραυματίστηκαν στον ίδιο αγώνα, κόντρα στον Ολυμπιακό!\nαπό ΑποστόληςΑ » Πέμ 14 Νοέμ 2019, 14:32\nΣτους τραυματισμούς παικτών του ΠΑΟΚ θα πρέπει να προστεθεί και ο Αντώνης Γαϊτανίδης, ο οποίος υπέστη: "εξάρθρημα βραχιονίου και επιπλέον μία μικρή χόνδρινη βλάβη", μετά τον αγώνα με την Ιρλανδική Bohemians. Εγχειρίστηκε την Τρίτη 29 Οκτωβρίου 2019 και θα επιστρέψει μετά από περίπου ένα τρίμηνο, δηλαδή στα τέλη Γενάρη 2020.


Κουκαράς, το έθιμο για τη διαφύλαξη της νηστείας την περίοδο της Σαρακοστής στον Πόντο | Τόποι και Τρόποι\nΈνα ποντιακό έθιμο για τη διαφύλαξη της νηστείας ήταν ο «κουκαράς». Ήταν μια επινόηση των ευρηματικών Πόντιων μανάδων, για να μπορούν να φοβίζουν τα παιδιά τους ώστε να μην υποκύπτουν σε γευστικές ατασθαλίες και να συνεχίζουν να κρατούν τη νηστεία μέχρι το Πάσχα.Ο κουκαράς αποτελούνταν από ένα μεγάλο κρεμμύδι (ή πατάτα), πάνω στο οποίο κάρφωναν εφτά φτερά κότας ή κόκορα.\nΕφτά φτερά, όσες και οι εβδομάδες της νηστείας. Αυτό το ιδιαίτερο «σκιάχτρο» το κρεμούσαν στο ταβάνι τα ξημερώματα της Καθαράς Δευτέρας, και το πρωί, όταν τα παιδιά ξυπνούσαν, το αντίκριζαν με δέος και φόβο να κρέμεται και να κουνιέται στο ταβάνι! Η απειλή ήταν ότι αν τα παιδιά δεν συμμορφώνονταν με την τήρηση της νηστείας, θα τα έτρωγε ο κουκαράς. Κουνιόταν και περιστρεφόταν καθώς τον φυσούσαν με τρόπο οι μητέρες, και αποτελούσε μεγάλο φόβητρο για τα μικρά παιδιά. Για το έθιμο αυτό υπήρχε το ρητό\n«Ρίζα μ’, ωρία παίρετεν τυρίν για βούτερον και τρώτεν,\nαμάν θα χολιάσκεται και θα σείεται ο κουκαράς!».\nΜετά το τέλος κάθε εβδομάδας αφαιρούσαν από τον κουκαρά ένα φτερό, κι έτσι ήξεραν πόσες εβδομάδες απομένουν μέχρι το Πάσχα. Το Μεγάλο Σάββατο, «ξεπουπουλιασμένος» πια, ο κουκαράς αποχωρούσε για να επιστρέψει ένα χρόνο αργότερα.\nΚείμενο: Κώστας Τσενκελίδης, 1. Τροφές που καταλύουν τη νηστεία\nΤα σκίτσα του Χρήστου Γ. Δημάρχου προέρχονται από την έκδοση Ο ελληνικός Πόντος – Μορφές και εικόνες ζωής, Αθήνα 1947\nΜε ετικέτες:Έθιμο ΚΟΥΚΑΡΑΣ Νηστεία Σαρακοστή


Πορτογαλία: Σε κρίσιμη κατάσταση ο πρώην πρόεδρος Μάριο Σοάρες – The Panhellenic Post\nΠορτογαλία: Σε κρίσιμη κατάσταση ο πρώην πρόεδρος Μάριο Σοάρες\nΛισαβόνα.- Σε κρίσιμη κατάσταση νοσηλεύεται σε νοσοκομείο της Λισαβόνας ο σοσιαλιστής πρώην πρόεδρος της Πορτογαλίας Μάριο Σοάρες.\nΟ 92χρονος Σοάρες «εισήχθη τα ξημερώματα στη μονάδα εντατικής θεραπείας του νοσοκομείου του Ερυθρού Σταυρού σε κρίσιμη κατάσταση», δήλωσε στον Τύπο εκπρόσωπος του νοσοκομείου, προσθέτοντας ότι οι θεράποντες ιατροί είναι επιφυλακτικοί για την εξέλιξη της κατάστασής του, που παραμένει στάσιμη.\nΟ ανιψιός του πρώην προέδρου και γνωστός χειρουργός Εντουάρντο Μπαρόζο δήλωσε το απόγευμα ότι ο Σοάρες «δεν έχει τις αισθήσεις του», κάτι το οποίο επιβεβαίωσε ο εκπρόσωπος του νοσοκομείου.\n«Πρέπει να δούμε πώς θα αντιδράσει ένας άνδρας 92 ετών σε αυτή την κατάσταση», είπε ο Μπαρόζο στους δημοσιογράφους στην είσοδο του νοσοκομείου, υπενθυμίζοντας ότι η κατάσταση της υγείας του θείου του ήταν ήδη εύθραυστη λόγω της εγκεφαλίτιδας που είχε υποστεί τον Ιανουάριο του 2013 και μετά τον θάνατο της συζύγου του τον Ιούλιο του 2015.\nΟ Σοάρες, ο οποίος συνέβαλε στην αποκατάσταση της δημοκρατίας στην Πορτογαλία το 1974 και στην ευρωπαϊκή ολοκλήρωση της χώρας, έμεινε στο προσκήνιο της πορτογαλικής πολιτικής σκηνής για πάνω από σαράντα χρόνια.\nΙδρυτικό μέλος του Σοσιαλιστικού Κόμματος, διετέλεσε υπουργός Εξωτερικών, δύο φορές επικεφαλής της κυβέρνησης, πρόεδρος της Δημοκρατίας (1986-1996) και ευρωβουλευτής. Ενεργός έως και σε πολύ προχωρημένη ηλικία, ο Σοάρες επέκρινε με ιδιαίτερη σφοδρότητα τα μέτρα λιτότητας που είχε λάβει η προηγούμενη κεντροδεξιά κυβέρνηση στο πλαίσιο του προγράμματος στήριξης της οικονομίας στο οποίο υπήχθη η Πορτογαλία την περίοδο 2011-2014.\nΑπ’ όταν πέθανε η σύζυγός του, Μαρία Μπαρόζο, ο Σοάρες σταδιακά άρχισε να αποσύρεται από τη δημόσια ζωή. Εμφανώς εξασθενημένος, παρέστη τον Ιούλιο σε μια τελετή που οργάνωσε προς τιμή του η σοσιαλιστική κυβέρνηση, χωρίς όμως να πάρει τον λόγο.\nΗ τελευταία δημόσια εμφάνισή του καταγράφηκε τον Σεπτέμβριο, σε μια εκδήλωση προς τιμήν της μνήμης της γυναίκας του. Ο πρώην πρόεδρος της Πορτογαλίας γιόρτασε τη συμπλήρωση των 92 του χρόνων την 7η Δεκεμβρίου.\n[Νοσοκομείο], [Πορτογαλία], [Σοάρες]


Αίμα στα ούρα: Τι μπορεί να σημαίνει & ποιες εξετάσεις πρέπει να κάνετε - Υγείας Θάλπη\nΑρχική/Άρθρα, Όλα/Αίμα στα ούρα: Τι μπορεί να σημαίνει & ποιες εξετάσεις πρέπει να κάνετε\nΓια να επιβεβαιωθεί η ύπαρξη αιματουρίας πρέπει να γίνει γενική εξέταση ούρων. Μερικές φορές το χρώμα των ούρων γίνεται ερυθρό από λήψη ορισμένων τροφών (παντζάρια), φαρμάκων (ριφαμπικίνη, παράγωγα ανθακινόνης) ή βιταμινών (Β12), ενώ σε ασθενείς με ίκτερο\nτα ούρα έχουν χρώμα που θυμίζει το κονιάκ. Επίσης, μπορεί να έχουμε\nαυτόματη έξοδο αίματος από την ουρήθρα (χωρίς ούρηση) οπότε μιλάμε για\nουρηθροραγία, που είναι μια διαφορετική κατάσταση από την αιματουρία.\nΓια να εντοπιστεί αδρά το σημείο προέλευσης της αιματουρίας ο ασθενής καλείται να ουρήσει σε τρία διαδοχικά δοχεία.\nΗ αρχή της ούρησης συλλέγεται στο πρώτο δοχείο, η μέση της ούρησης στο\nδεύτερο και το τέλος της ούρησης στο τρίτο. Αρχική αιματουρία (αιματηρά\nούρα μόνο στο πρώτο δοχείο) συνήθως σημαίνει αιμορραγία από την οπίσθια\nουρήθρα. Τελική αιματουρία (αιματηρά ούρα στο τρίτο δοχείο) συνήθως\nπροέρχεται από την ουροδόχο κύστη, ενώ ολική αιματουρία (και στα τρία\nδοχεία) από το ανώτερο ουροποιητικό (νεφροί, ουρητήρες). Η διάκριση αυτή\nείναι τελείως αδρή και σχηματική και είναι απαραίτητος ο περαιτέρω\nέλεγχος για τη διαπίστωση του αιτίου της αιματουρίας.\nΟ απαραίτητος έλεγχος μιας αιματουρίας περιλαμβάνει την κλινική εξέταση του ασθενούς, με ψηλάφηση των νεφρών και δακτυλική εξέταση του προστάτη και εργαστηριακό και ακτινολογικό έλεγχο. Βασικές εργαστηριακές εξετάσεις είναι η γενική αίματος, ουρία, κρεατινίνη, το PSA\n(ειδικό προστατικό αντιγόνο), γενική και καλλιέργεια ούρων,\nκυτταρολογική εξέταση ούρων (ή κάποια από τις νεότερες εξετάσεις, όπως\nτο BTA test). Το υπερηχογράφημα νεφρών, κύστεως ή προστάτη αποτελεί την\nπρώτη απεικονιστική εξέταση που θα χρειαστεί. Η ενδοφλέβια πυελογραφία\nσυνεχίζει να κατέχει εξέχουσα θέση στον έλεγχο μιας αιματουρίας, ενώ η\nαξονική τομογραφία συνιστάται επί συγκεκριμένων ενδείξεων. Απολύτως\nαπαραίτητη είναι και η κυστεοσκόπηση για τον πλήρη έλεγχο του κατώτερου\nουροποιητικού, που είναι η συχνότερη θέση ανάπτυξης καρκίνων.\nΓια την αντιμετώπιση της αιματουρίας υπάρχουν ορισμένα άμεσα μέτρα. Συνιστάται η άφθονη λήψη υγρών.\nΕφόσον υπάρχει λοίμωξη χορηγείται το κατάλληλο αντιβιοτικό. Σε μεγάλη\nαιματουρία με πήγματα χρειάζεται τοποθέτηση ουροκαθετήρα και πλύσεις\nκύστεως μέχρι την υποχώρηση της αιματουρίας.\nΑφού ολοκληρωθεί ο έλεγχος και διαπιστωθεί η αιτία της αιματουρίας ενδέχεται να χρειαστεί χειρουργική επέμβαση\nγια την αντιμετώπισή της. Συνηθέστερες αιτίες που χρειάζονται\nχειρουργική αντιμετώπιση είναι τα νεοπλάσματα των νεφρών, οι όγκοι της\nουροδόχου κύστης και του προστάτη και η υπερπλασία του προστάτη. Η λιθίαση των νεφρών αντιμετωπίζεται στις περισσότερες περιπτώσεις με εξωσωματική λιθοτριψία.


Πώς το καταλαβαινω εγω – Black Cat ★ Red Cat\nΠώς το καταλαβαινω εγω\nMarch 11, 2012 March 11, 2012 plagal\nΤο Κρατος της Αστικης Ταξης εχει δυο τροπους να αποφευγει την εκρηξη της ταξικης αντιπαραθεσης: τη σοσιαλδημοκρατια και τη δημιουργια δημοσιου χρεους.\nΗ σοσιαλδημοκρατια ειναι ουσιαστικα η χωρικη απωθηση της ταξικης αντιπαραθεσης. Με αλλα λογια, χωρις τη δημιουργια δημοσιου χρεους, οι σοσιαλδημοκρατικες πολιτικες ειναι αδυνατον (λογιστικα) να διατηρηθουν χωρις την εξαγωγη/μεταθεση της αχαλινωτης καπιταλιστικης εκμεταλλευσης, και αρα της ταξικης αντιπαραθεσης, σε αλλες χωρες. Αυτη ειναι μια σημαντικη λειτουργια του συγχρονου Ιμπεριαλισμου.\nΑυτη τη στιγμη, η συνεχιση της βορειοευρωπαικης σοσιαλδημοκρατιας εξαγει ταξικη αντιπαραθεση, οχι μονο στην Αφρικη και τον υπολοιπο Τριτο Κοσμο οπως παντα εκανε αλλα και στη Ν.Ευρωπη. Εναλλακτικα, γινεται επιδρομη στους φυσικους πορους. Αυτο ειναι επισης μορφη ιμπεριαλισμου (το Νορβηγικο πετρελαιο, τα Καναδικα tar sands επιδεινωνουν την Κλιματικη Αλλαγη, σε βαρος του υπολοιπου κοσμου).\nΗ δημιουργια δημοσιου χρεους ειναι το χρονικο ισοδυναμο της σοσιαλδημοκρατιας. Τα στενα ταξικα συμφεροντα της Αστικης Ταξης χρειαζεται να μετριαζονται απο το Κρατος προς οφελος των μακροπροθεσμων της συμφεροντων. Με το χρεος, συμβαινει το αντιθετο για τα συμφεροντα της Εργατικης Ταξης: κοντοφθαλμα βολευει, αλλα μακροπροθεσμα ειναι δηλητηριο. Δεν υπαρχει καν η εναλλακτικη της ενδιαμεσης ισχυροποιησης της Εργατικης Ταξης, λογω της ηθικης εξαχρειωσης και της αποκοιμισης της ταξικης συνειδησης.\nΣε αυτα τα πλαισια, η κοινωνικη κριση, οπου η ταξικη αντιπαραθεση εκρηγνυται ερχεται οταν η χωρικη απωθηση φτανει στα ορια της (λογω ταξικων κινηματων στον Τριτο Κοσμο), ειτε οταν η χρονικη απωθηση καθισταται αδυνατη λογω μιας κρισης του καπιταλισμου.\nΗ ηθικη εξαχρειωση της Εργατικης Ταξης ειναι αμεσο αποτελεσμα των σοσιαλδημοκρατικων πολιτικων. Η Εργατικη Ταξη εχει αμεσες βιοτικες αναγκες. Το Κρατος την εξαγορασε υποσχομενο (και για καποιο διαστημα εκπληρωνοντας τις υποσχεσεις) την εκπληρωση των βιοτικων αναγκων. Η ηθικη εξαχρειωση ηταν το πρωτο τιμημα. Οι ανωθεν καταγγελιες της ηθικης εξαχρειωσης της Εργατικης Ταξης ειναι σαν τον ιδιοκτητη που αποπλανει μια σκλαβα υποσχομενος απελευθερωση και μετα την αποκαλει τσουλα που δεν της αξιζει η ελευθερια. Οι ιδιοι που τωρα ανωθεν καταδικαζουν, περιγελουσαν τους κομουνιστες ως γραφικους οταν κατειγγειλαν την ηθικη εξαχρειωση απο τα κατω, απο τη σκοπια των συμφεροντων της Εργατικης Ταξης.\nΤο δευτερο ηθικο τιμημα της εξαγορας της Ελληνικης Εργατικης Ταξης, ηταν η εμμεση, αλλα πολλες φορες και αμεση, συνενοχη στα Ιμπεριαλιστικα εγκληματα της Ευρωπης. Για ενα διαστημα η ευημερια της βασιστηκε “ισοτιμα”, σαν “εταιρος” στην ιμπεριαλιστικη επιδρομη στον υπολοιπο πλανητη.\nΥπαρχουν εκεινοι που σωστα βλεπουν την κριση στην Ελλαδα σαν εκρηξη της ταξικης αντιπαραθεσης, αλλα κανουν λαθος στην αναγνωριση των αντιπαρατεθεμενων ταξεων (“κρατικοδιαιτοι” εναντιον “κοινωνιας”), αφηνοντας απεξω το εγχωριο και διεθνες Κεφαλαιο. Ειναι αληθεια πως ενα κομματι της Εργατικης Ταξης απεκτησε προνομια, τα οποια πρεπει να εξαλειφθουν, για δυο λογους. Πρωτον, ειναι λογιστικα αδυνατη η συνεχιση τους (βλ. Θεση 3). Δευτερον, τα προνομια αυτα ηταν το αμεσο αποτελεσμα της εξαγορας και της επακολουθης ηθικης εξαχρειωσης. Το επιδικο ειναι προς ποιου το οφελος αυτα τα προνομια θα εξαλειφθουν.\nΗ φαντασιωση οτι μια νεα σοσιαλδημοκρατια ειναι εφικτη (,) παραβλεπει τον αμειλικτο νεο συσχετισμο ταξικων δυναμεων. Τα περιθωρια στενευουν με καθε επιπλεον μοριο διοξειδιου του ανθρακα στην ατμοσφαιρα, με καθε μωρο που γεννιεται σε φαβελα, με καθε νεο περιχαρακωμα “πνευματικης” ιδιοκτησιας. Ειτε αυτο, ειτε η νεα σοσιαλδημοκρατια τους θα καταρρευσει σε μια ακομα καπιταλιστικη Κριση υπερσυσσωρευσης, με ακομα χειροτερους ορους. Η νεα σοσιαλδημοκρατια ομως ειναι και ανεπιθυμητη, στο βαθμο που αρνειται πεισματικα να αναγνωρισει την υπαρξη ή τη σημασια της ιμπεριαλιστικης φλεβας της.\nΑκομα και ενα χαλασμενο ρολοι δειχνει τη σωστη ωρα δυο φορες τη μερα. Το (κατα τα αλλα παλιο και απο παλια χαλασμενο) ρολοι που δειχνει στο κομμουνιστικο προταγμα της αναγκης για απο-τα-κατω, ταξικα συνειδητης αυτοοργανωσης της Εργατικης Ταξης, σε γειτονιες και -πανω απ’ολα- χωρους δουλειας,αυτη τη στιγμη δειχνει τη σωστη ωρα.\nΥΓ. Ακομα και αν κανω σε ολα λαθος, η κατευθυνση που δειχνει το χαλασμενο ρολοι, τουλαχιστον χτιζει στην κατευθυνση του resilience (,).\nΗ Ανευθυνοτητα της Παλαβης Αριστερας →


Παπαγγελόπουλος στη Βουλή: Εκδικητική πολιτική δίωξη σε βάρος μου - News Online\nΑρχική ΠΟΛΙΤΙΚΗ Παπαγγελόπουλος στη Βουλή: Εκδικητική πολιτική δίωξη σε βάρος μου\n“Επιβεβαιώνομαι πλήρως ότι πρόκειται για εκδικητική πολιτική δίωξη σε βάρος μου”, ανέφερε ο πρώην αναπληρωτής υπουργός Δικαιοσύνης Δημήτρης Παπαγγελόπουλος που μίλησε σήμερα στην Ολομέλεια.\n“Οι απεγνωσμένες προσπάθειες της πλειοψηφίας της επιτροπής, οι παράνομες αξιόποινες και αντισυνταγματικές μεθοδεύσεις σε βάρος μου, οι συστηματικές παραβιάσεις των δικαιωμάτων μου και του τεκμηρίου αθωότητος, δεν είχαν κανένα αποτέλεσμα. Αποδείχθηκε ότι κανένα στοιχείο δεν προέκυψε σε βάρος μου διότι απλά δεν υπάρχει κανένα μα κανένα στοιχείο σε βάρος μου”, είπε για τις μέχρι σήμερα εργασίες της προκαταρκτικής επιτροπής και κατήγγειλε ότι στόχος των κατηγόρων του δεν ήταν μόνο η εκδικητική πολιτική δίωξη σε βάρος του, αλλά στόχος ήταν να πλήξουν την εικόνα του Αλέξη Τσίπρα τον οποίο “δείλιασαν να συμπεριλάβουν στην έρευνα” και “στόχος ήταν επίσης η πολιτική επιβίωση γνωστών-αγνώστων φαύλων πολιτικών που προσπαθούν να εμφανίσουν το σκάνδαλο Novartis ως ανύπαρκτο και ως σκευωρία Παπαγγελόπουλου”.\nΣε αυτή την προσπάθεια σε βάρος του, όπως κατήγγειλε, “επιστρατεύτηκαν επίορκοι εισαγγελείς, κλήθηκαν να καταθέσουν ως μάρτυρες κατηγορούμενοι στην υπόθεση Novartis, συμμετέχουν στην προκαταρκτική επιτροπή πρόσωπα που εμπλέκονται στην υπόθεση Novartis ή έχουν σχέση με κατηγορούμενους στο σκάνδαλο αυτό”.\n“Εγώ δεν θα καλυφθώ πίσω από ακυρότητες. Στόχος της ζωής μου πλέον είναι η αποκάλυψη της αλήθειας και της ουσίας της υπόθεσης”, είπε και επισήμανε ότι απέναντι στην πλημμύρα ψεμάτων ήρθε “ως τυφώνας” η κατάθεση της πρώην Εισαγγελέως του Αρείου Πάγου Ξένης Δημητρίου και “διέλυσε τα σκουπίδια και τις ακαθαρσίες των ψεμάτων και της συκοφαντίας”.\nΓια την κατάθεση της συνταξιούχου σήμερα, πρώην Εισαγγελέως Γεωργίας Τσατάνη, ο κ. Παπαγγελόπουλος επισήμανε ότι με πραξικοπηματικό τρόπο αφαίρεσε τη δικογραφία Βγενόπουλου από την Ελένη Ράικου και την αρχειοθέτησε σε 72 ώρες, αφού “με διαστημική ταχύτητα και πρωτοφανή ευφυΐα”, μελέτησε χιλιάδες σελίδες της δικογραφίας και συνέταξε την διάταξη της απαλλαγής Βγενόπουλου που αριθμούσε 800 σελίδες. “Αξίζουν συγχαρητήρια στην κ. Τσατάνη, για τρεις ολόκληρες μέρες θα πρέπει να μην έφαγε, να μην κοιμήθηκε ούτε να επισκέφθηκε το λουτρό της!”, σχολίασε ο πρώην υπουργός και προσέθεσε ότι την αρχειοθέτηση της υπόθεσής του, την ήξερε από πριν ο Βγενόπουλος.\n“Η κ. Τσατάνη τιμωρήθηκε πειθαρχικά με αμετάκλητη απόφαση του δευτεροβάθμιου πειθαρχικού συμβουλίου του Αρείου Πάγου”, είπε ο κ. Παπαγγελόπουλος και χαρακτήρισε ψευδές ότι η κ. Τσατάνη είχε αρχικά απαλλαγεί από πειθαρχικό και ότι μετά έγινε μεθόδευση για να τιμωρηθεί πειθαρχικά. Τη δράση της κατήγγειλαν και η Ελένη Ράικου και ο Ιωάννης Αγγελής, όπως είπε. Προανήγγειλε δε αποκαλύψεις για όσα του έλεγε όταν τον επισκεπτόταν ή μιλούσαν στο τηλέφωνο και αποκαλύψεις για “μεροληπτική έρευνα σε διάφορες υποθέσεις και για το πρόσωπο που την πίεζε για μια πολύ μεγάλη υπόθεση που απασχόλησε το πανελλήνιο”.\nΓια τον πρώην Οικονομικό Εισαγγελέα Παναγιώτη Αθανασίου είπε ότι τρία ολόκληρα χρόνια, επιθυμούσε και επεδίωκε με κάθε τρόπο, νόμιμο και παράνομο, την ανανέωση της θητείας του. “Είναι θλιβερό που πρώην Οικονομικός Εισαγγελέας προσπαθεί σήμερα να ξεπλύνει το μεγάλο σκάνδαλο της φοροδιαφυγής της λίστας Λαγκάρντ και, για να διευκολύνει τον Μιωνή, τολμά να ισχυρίζεται ότι το ταξίδι στο Παρίσι για να εξετάσουν οι εισαγγελείς τον Φαλσιανί, ήταν παράνομο”, είπε ο Δημήτρης Παπαγγελόπουλος και προσέθεσε πως ο Παναγιώτης Αθανασίου “έχει καλές σχέσεις με τον κ. Αλαφούζο” και αφού τα στοιχεία της υπόθεσης τον ανάγκασαν να δεσμεύσει τους λογαριασμούς, σήμερα ισχυρίζεται ότι “εξαναγκάστηκε” να το κάνει. “Μήπως αυτός είναι ο τρόπος για να απολογηθεί και να δικαιολογηθεί καλύτερα στον κ. Αλαφούζο;”, είπε ο Δημήτρης Παπαγγελόπουλος.\nΑναφέρθηκε επίσης στην έρευνα για τον Σάλλα. “Ήθελε να ασκηθούν διώξεις, λίγο μετά την ολοκλήρωση της δεύτερης θητείας του, γιατί πίστευε, ανοήτως, ότι μια δίωξη κατά του Σάλλα θα του εξασφάλιζε την ανανέωση της θητείας του. Εγώ με απόλυτη ειλικρίνεια του ξεκαθάρισα ότι δεν υπάρχει περίπτωση να του ανανεώσει, για τρίτη φορά, τη θητεία του ο Άρειος Πάγος. Τότε άρχισε να προσεγγίζει άλλα ισχυρά στελέχη του ΣΥΡΙΖΑ και να προσπαθεί να διαπραγματευτεί μαζί τους”, είπε ο Δ. Παπαγγελόπουλος.\nΌσο για τον δημοσιογράφο Γιώργο Παπαχρήστο, για τον οποίο ο Παναγιώτης Αθανασίου έχει δηλώσει ότι ο κ. Παπαγγελόπουλος του είπε να στήσει στοιχεία σε βάρος του για φοροδιαφυγή, ο πρώην αναπληρωτής υπουργός αφηγήθηκε: “Ο ίδιος ο κ. Αθανασίου μου είπε ότι έχει πληροφορίες για έναν κρυφό λογαριασμό του και με ρώτησε αν η αξιοποίηση αυτής της πληροφορίας θα τον βοηθούσε στην ανανέωση της θητείας του. Του διευκρίνισα για άλλη μια φορά ότι πρέπει να πάρει απόφαση ότι είναι παρεξηγήσιμη η παραμονή Οικονομικού Εισαγγελέα. Δεν παρέλειψα επίσης να του πω ότι με τον Γιώργο Παπαχρήστο είχα μια καλή σχέση. Γι΄ αυτό του είπα να κάνει τη δουλειά του και να μην τον αδικήσει”.\nΓια την Αντεισαγγελέα Εφετών Ελένη Ράικου, την πρώην προϊσταμένη της Εισαγγελίας Διαφθοράς, ο Δημήτρης Παπαγγελόπουλος είπε ότι συμμετέχει στη “σατανική μεθόδευση” για τη συγκάλυψη του σκανδάλου Novartis. “Όταν ζήτησε την αντικατάστασή της, ο Ρασπούτιν δεν είχε πλημμυρίσει ακόμα τη σκέψη και τη φαντασία της”, είπε και προσέθεσε: “18 μήνες, μετά την παραίτησή της και όταν αποκαλύφθηκαν σε λογαριασμό της εμβάσματα από τη Novartis πανικοβλήθηκε. Απόλυτα κατανοητό. Στον λογαριασμό εισαγγελέως που ερευνά την κορωνίδα των σκανδάλων, η Νοvartis έχει στείλει χρήματα. Όχι μια, όχι δύο αλλά τρεις φορές. Και μάλιστα χωρίς να υπάρχει νόμιμη αιτία, έστω κατ΄ επίφαση. Η σύμβαση που θα αιτιολογούσε τα εμβάσματα της Novartis έχει καταστραφεί από πλημμύρα στο υπόγειο της οικίας της. Έτσι πανικόβλητη άρχισε να διαδίδει ότι υπάρχει Ρασπούτιν στο χώρο της Δικαιοσύνης”. Ο Δημήτρης Παπαγγελόπουλος είπε επίσης ότι υπάρχουν τα στοιχεία που αποκαλύπτουν ότι η Ελένη Ράικου, όταν παραιτήθηκε από Εισαγγελέας Διαφθοράς, είχε ήδη παραλάβει τα έγγραφα με τα ονόματα των γιατρών που είχαν πάρει χρήματα από τη Novartis”.\nΒαριά είναι επίσης η καταγγελία που διατύπωσε ο Δημήτρης Παπαγγελόπουλος ότι “Ράικου και Αθανασίου είναι σε συνεννόηση με τον κ. Μιωνή”.\nΤο μεγαλύτερο μέρος της ομιλίας του, ο Δημήτρης Παπαγγελόπουλος το αφιέρωσε στον Σάμπυ Μιωνή. Αναφέρθηκε ιδίως στη συνάντηση που έγινε στο γραφείο του Νίκου Παππά. “Τον Μιωνή τον συνάντησα στο γραφείο του Νίκου Παππά, πριν 4 χρόνια. Η συνάντηση αυτή έγινε, με πρωτοβουλία και επίμονα αιτήματα του ίδιου του Μιωνή. Όπως δε με ενημέρωσε ο κ. Παππάς, είχε μεσολαβήσει και ο πρωθυπουργός του Ισραήλ. Στην αρχή αρνήθηκα. Είχα επηρεαστεί αρνητικά με όλα όσα είχαν δημοσιευθεί σε βάρος του για την εμπλοκή του στη λίστα Λαγκάρντ. Επίσης σύμφωνα με την περιρρέουσα ατμόσφαιρα, εφέρετο να έχει σχέση με μυστικές υπηρεσίες. Τελικά δέχθηκα να συναντηθούμε, επειδή ο κ. Παππάς επικαλέστηκε λόγους εθνικού συμφέροντος και τη μεγάλη γεωστρατηγική σημασία των σχέσεων Ελλάδας-Ισραήλ και το ενδιαφέρον του Ισραηλινού πρωθυπουργού”, ανέφερε\nΌπως είπε, η συνάντηση κράτησε περίπου μισή ώρα. Ο Σάμπυ Μιωνής, σε έξαλλη κατάσταση και επιτακτικά, ζητούσε παρέμβαση για εκκρεμείς δικαστικές του υποθέσεις. “Αρνηθήκαμε να παρέμβουμε στη Δικαιοσύνη, όπως επιτακτικά ζητούσε. Ο Μιωνής αποχώρησε σε πιο έξαλλη κατάσταση και μας απείλησε “με λάθος Εβραίο τα βάλατε, θα δείτε τι θα πάθετε”, γιατί προηγουμένως τον είχαμε διαβεβαιώσει ότι στην ελληνική Δικαιοσύνη, δεν υπάρχει δυνατότητα παρέμβασης”, είπε ο κ. Παπαγγελόπουλος και προσέθεσε: Πώς γίνεται με δική του πρωτοβουλία ο κ. Μιωνής να συναντιέται με τον εκβιαστή του;\nΠροηγούμενο άρθροΜείωση ΦΠΑ στην εστίαση από 24% στο 13%


Hörselgau - Ξενοδοχεία\nHörselgau: Αναζήτηση ξενοδοχείων\nHörselgau: Πότε επισκέπτεστε αυτόν τον προορισμό;\nΔείτε ξενοδοχεία για Hörselgau στο χάρτη\nHörselgau: Εξερευνήστε την πόλη\nHörselgau: Αυτός ο φιλόξενος προορισμός έχει κάτι για όλους. Οι επισκέπτες μπορεί να μη βρουν πολλά αξιοθέατα στην περιοχή (Hörselgau), αλλά δεν θα χρειαστεί να πάνε μακριά, για να επισκεφτούν μέρη όπως: Marienglashoehle και Κάστρο Friedenstein.\nHörselgau: Πού να μείνετε\nΕίτε ταξιδεύετε για business είτε για αναψυχή, ο προορισμός αυτός (Hörselgau) έχει το κατάλληλο κατάλυμα για εσάς. Μπορείτε να βρείτε έως και 77 προσφορές για καταλύματα στην περιοχή (Hörselgau) στη Hotels.com, ορισμένα εκ των οποίων με έκπτωση έως και 50%. Διαθέτουμε χαμηλές τιμές δωματίων από 27 USD τη νύχτα και παρακάτω θα βρείτε τα ξενοδοχεία με βάση την αξιολόγηση με αστέρια σε Hörselgau, καθώς και στη γύρω περιοχή:\nHörselgau: Τρόποι μετάβασης\nΠετάξτε σε: Ερφούρτη (ERF), 27,3 χλμ. από το κέντρο της πόλης (Hörselgau).\nHörselgau: Τι να δείτε στη γύρω περιοχή\n• Κάστρο Friedenstein (9,1 χλμ. από το κέντρο της πόλης)


Orbit of Life: ΣΚΟΠΟΣ\nΗ ΤΑΞΗ ΤΗΣ ΖΩΗΣ\nΗ λέξη hózhó, στην γλώσσα Diné bizaad των Νavaho σημαίνει η Φυσική Τάξη . Με την φιλοσοφική έννοια, σημαίνει την αφοσίωση του εαυτού για το καλό όλων. Πηγάζει από την κοσμοαντίληψη και το συνειδησιακό μοντέλο ,ότι κάθε τι, συμμετέχει στην Ύπαρξη . Η Ύπαρξη είναι σε Αρμονία εμπεριέχοντας τα πάντα, και όλα συμμετέχουν εξίσου για να επιτευχθεί η Κοσμική Τάξη των πραγμάτων , η Αρμονία.\nΗ λέξη ayni, στην γλώσσα Quechua Inca των Q’eros του Περού, σημαίνει Σωστή Σχέση. Με την φιλοσοφική έννοια, σημαίνει Ιερή Ανταποδοτικότητα, η Αρχή που συνδέει τα πάντα μεταξύ τους και λειτουργούν με μία συνεχή αμοιβαιότητα. Με μία συνεχή ανταλλαγή, με μία ακατάπαυστη ροή, παροχής και λήψης.\nΗ λέξη τάξις στην αρχαία Ελληνική γλώσσα προέρχεται από το ρήμα τάσσω δηλ. ορίζω και\nσημαίνει την κατάσταση όπου όλα είναι στην θέση τους.\nΚόσμος σημαίνει η γη, η οικουμένη, το Σύμπαν, η ανθρωπότητα , το κοινωνικό σύνολο, η επίγεια ζωή.\nΚοσμική Τάξη σημαίνει η Τελειότητα , η Ομορφιά, η Δικαιοσύνη, η Ισονομία, η Δημιουργία και η Καταστροφή, η Φυσική Σκοπιμότητα, η Αρμονία στο Σύμπαν.\nΟι άνθρωποι, δεν είμαστε ανεξάρτητοι και αυτόνομοι μέσα στο σύμπαν, αλλά αποτελούμε μέρος του . Ο καθένας μας είναι ενεργό μέλος του Όλου, του Ενός Ενιαίου Ζωντανού Οργανισμού. Όλοι χορεύουμε τον Κοσμικό Χορό.\nΕναρμονισμένοι με τους φυσικούς νόμους, μπορούμε να περάσουμε την Πύλη και να βιώνουμε υγεία και ευζωία, σωματική, ψυχική και πνευματική. Αυτό σημαίνει, συνήθειες, συμπεριφορά, ήθος και τρόπους, τα οποία εντέλει καθορίζουν μία στάση ζωής.\nΟ σκοπός αυτού του ιστότοπου είναι να παντρεύει το πνευματικό με το υλικό , το ουράνιο με το γήϊνο, το ορατό με το μη ορατό, το παλαιό με το νέο , το yin με το yang. Να ασχολείται με ο,τι συμβάλλει στην παρατήρηση και την κατανόηση του Κόσμου, της θέσης μας και της σχέσης μας μ΄αυτόν. Με σημεία από τα οποία διέρχεται η υλική και ενεργειακή Τροχιά της Ζωής. Με ο,τι συμβάλλει στην Διαφύλαξη και την Συνέχιση της Ζωής. Με ότι συμβάλλει στην προσωπική υγεία και ευζωία , για να ζούμε μία ζωή αρμονική και δημιουργική, με ευθύνη της ζωής μας, που όλοι μαζί , πολύτιμοι συνοδοιπόροι, συμμετέχουμε ενεργά , μοιραζόμενοι την πιο λεπτοφυή μας ενέργεια.\nΠεδία στα οποία μαθητεύω τα τελευταία 25 χρόνια και τα προσεγγίζω ερευνητικά, βιωματικά και επαγγελματικά είναι: -Μύθοι και παραδόσεις, σύμβολα, μυστήρια και τελετουργικά , σε όλους τους χώρους και τους χρόνους. -Το αρχαίο Ελληνικό πνεύμα-πολιτισμός και η μαγεία της εννοιολογικής Ελληνικής γλώσσας .\n-Ολιστικά Ιατρικά Συστήματα (Ιπποκράτειος Ιατρική, Παραδοσιακή Κινέζικη Ιατρική κ.α.)\n-Ενεργειακή Θεραπεία (Reiki,Shamanic Energy healing κ.α.)\n-Διατροφή και μαγειρική, φυτά, βότανα και ελιξίρια -Τai chi και διαλογισμός\nκαι άλλες πηγές και τεχνικές ενθύμησης , ενεργειακής θεραπείας , ενδυνάμωσης και ευθυγράμμισης .\nΤα θέματα αυτά , θα παρουσιάζονται εδώ, θα ανακοινώνονται σεμινάρια, ομιλίες, κύκλοι κ.α. με την προσευχή* να συμμετέχουν στην Τάξη, να συνεισφέρουν στο hózhó και το ayni. Ορσαλία Ψαρίδη\n*Η Ελληνική λέξη προσευχή σημαίνει : προς που δηλώνει κατεύθυνση , ευχή που δηλώνει την ευλογία, την έκφραση της επιθυμίας και της ελπίδας για κάτι που θέλουμε να συμβεί στο μέλλον.


AHDONI: Νομίζεις,οτι με την εκδικητικότητα τιμωρείς εκείνον που σε έβλαψε;\nΝομίζεις,οτι με την εκδικητικότητα τιμωρείς εκείνον που σε έβλαψε;\nΤα εξης παραγγέλνει ο Θεός στους ανθρώπους: «κανεις απο σας ας μη διατηρει στην καρδιά του κακία για τον αδελφό του» (Ζαχ. ζύ 10) και «κανεις ας μην συλλογίζεται την κακία του άλλου» (Ζαχ. ηύ 17). Δεν λέει μόνο, συγχώρεσε το κακό του άλλου, αλλά μην το έχεις ούτε στη σκέψη σου, μη το συλλογίζεσαι, άφησε όλη την οργή, εξαφάνισε την πληγή.\nΜάλωσες με κάποιον και κρατάς μέσα σου κακία; Μην προσέλθεις στη Θεία Κοινωνία! Θέλεις να προσέλθεις; Συμφιλιώσου πρώτα και τότε να έλθεις να εγγίσεις τα Αχραντα Μυστήρια! Αυτά δεν τα λέγω εγώ, αλλά ο ίδιος ο Κύριος. Αυτός για να σε συμφιλιώσει με τον Πατέρα, δεν αρνήθηκε ούτε να σφαγιασθεί, ούτε το αίμα Του να χύσει. Και σύ, για να συμφιλιωθείς με τον συνάνθρωπό σου, ούτε μία λέξη δεν καταδέχεσαι να βγάλεις απο το στόμα σου; Και διστάζεις να τρέξεις πρώτος; Ακουσε τί λέει για όσους κρατούν τη στάση αυτή: «Αν προσφέρεις το δώρο σου στο θυσιαστήριο και εκεί θυμηθείς ότι ο αδελφός σου έχει κάτι εναντίον σου, πήγαινε πρώτα να συμφιλιωθείς με τον αδελφό σου» (Ματθ. εύ 23-24).simfiliosi.jpg\nΑν έβλεπες ένα μέλος του σώματός σου αποκομμένο, δεν θα έκανες τα πάντα για να τα ενώσεις μα το σώμα σου; Αυτό κάνε και για τους αδελφούς σου. οταν τους δείς να έχουν αποκοπεί απο την αγάπη σου, τρέξε γρήγορα και περιμάζεψέ τους‡ μη περιμένεις εκείνους να έλθουν, σπεύσε εσυ πρώτος, για να λάβεις τα βραβεία! Ενα μόνο εχθρό διαταχθήκαμε να έχουμε, τον διάβολο. Με αυτον να μην συμφιλιωθείς ποτέ‡ προς τον αδελφό σου όμως ποτέ να μην έχεις βαριά καρδιά.Κι αν ακόμη συμβεί κάποια μικροψυχία, ας είναι παροδική, ας μην υπερβαίνει το διάστημα της ημέρας. «Η δύση του ηλίου να μη σας προφθάνει οργισμένους», λέει ο Απόστολος. « ...Αφες ημιν τα οφειλήματα ημων, ως και ημείς αφίεμεν τοις οφειλέταις ημών ...» (Ματθ. στύ 12).\nΠοιάς, λοιπόν, τιμωρίας δεν είναι άξιος εκείνος, που ενω πρόκειται να κερδίσει δέκα χιλιάδες τάλαντα, εαν χάσει εκατό μόνο δηνάρια, ούτε και τα λίγα δrν συγχωρεί, αλλά στρέφει εναντίον του τα ίδια τα λόγια της προσευχής; Γιατί όταν λες στον Θεό «συγχώρεσέ μας, όπως και εμείς συγχωρούμε τούς εχθρούς μας» και κατόπιν εσύ δrν συγχωρείς, για τίποτε άλλο δεν παρακαλείς τον Θεό, παρά να σε στερήσει από κάθε απολογία και συγγνώμη ...\nΑναρτήθηκε από ΔΗΜΗΤΡΙΟΣ στις 10/05/2013 12:17:00 μ.μ.\npaloma 5 Οκτωβρίου 2013 - 3:35 μ.μ.\nΚαταπληκτική δημοσίευση! Ευχαριστώ!


Την Μάγια Καλλιγά δεν την χωρούσε αυτός ο πλανήτης… - Cosmopoliti.com – Χριστίνα Πολίτη\nHome > Αξέχαστα! > Την Μάγια Καλλιγά δεν την χωρούσε αυτός ο πλανήτης…\nΤην Μάγια Καλλιγά δεν την χωρούσε αυτός ο πλανήτης…\nΑπό την/τον Christina Politi | 21 Οκτωβρίου 2015\nΟ Μηνάς Γκούμας θυμάται και γράφει για την νονά του Μάγια Καλλιγά: Τι να θυμηθεί και τι να πρωτογράψει κανείς για την Μάγια. Μια δυνατή προσωπικότητα, μια γυναίκα του κόσμου που, στην κυριολεξία, δεν την χωρούσε αυτός ο πλανήτης. Η Μάγια μαζί με τον Μπλούη Διακάκη μου έβαλαν το λάδι. Και οι δύο ‘τρελλαμένοι’ άνθρωποι. Τον Μπλούη δεν τον έζησα πολύ. Θα συναντηθήκαμε το πολύ δέκα φορές στην ζωή μου. Κάθε Χριστούγεννα πήγαινα στην αρχή της Καρνεάδου για να τον συναντήσω και που ποτέ δεν ήταν εκεί. Η μητέρα του, μια χοντρή γυναίκα, Μαυρολέων το πατρικό της, με υποδέχοταν και μου πρόσφερε μια φρεσκοστυμένη πορτοκαλάδα και σοκολατάκια Godiva.- Τι δώρο θέλεις να σου δώσει ο Νονός σου, χρυσό μου;, με ρωτούσε με ύφος εκατό καρδιναλίων, έτοιμη να σκάσει μέσα στο σκούρο φόρεμα της και δίνοντας μου την εντύπωση πως θα την πνίξουν οι πέρλες της- Τίποτα, ευχαριστώ, έλεγα στην θεία μου, διότι ήταν θεία από τον σύζυγο της αλλά και από το πατρικό της σόι. Η αλήθεια ήταν, πως δεν την είχα και πολύ όρεξη.\nΛίγο τον έζησα, στο τέλος της ζωής του, στο Λονδίνο, όπου κατάφερα να τον βιντεοσκοπήσω, έτσι για να τον έχω ζωντανό τον συμπαθή νονό μου, και βγήκαμε κανα δυό φορές στους Κυπρίους, να φάμε. Τρομερός τζογαδόρος, σπατάλησε κατ’επανάληψιν τα χρήματα του και της μητερας του, στις κοκκορομαχίες και στις γυναίκες. Παντρεύτηκε μια πολύ όμορφη γυναίκα και απέκτησε μια κόρη. Μόνιμος θαμών της πλατείας Κολωνακίου και ερωτευμένος με τον Παναθηναϊκό. Ευτυχώς είχε πλούσιο σόι και τον στήριξαν γενναιόδωρα, αλλοιώς θα πεινούσε. Ήταν ένας καλόψυχος άνθρωπος, που δυστυχώς έφυγε νωρίς. Αυτή όμως ήταν όλη κι όλη η σχέση μου με τον νονό μου. Η Μάγια όμως ήταν κάτι ξεχωριστό, κάτι ιδιαίτερο και πολυαγαπημένο για μένα.\nΖήσαμε αρκετά κοντά ο ένας στον άλλον, πρώτον λόγω του οτι έτρεφε μεγάλη αγάπη για τον πατέρα μου και δεύτερον διότι με αγαπούσε σαν παιδί της και πάντα νοιαζόταν για την πρόοδο και την ευτυχία μου. Τον Πατέρα μου τον αγαπούσε, τον σεβόταν και τον θαύμαζε. Τον θεωρούσε γνήσιο άρχοντα και πιστό της φίλο, άνθρωπο που κρατά και τιμά το λόγο του. Παρ’ όλες τις διαφωνίες που είχε με την μητέρα μου, ήταν σχεδόν καθημερινή επισκέπτης στο σπίτι, πάντα για ένα ούζο και ένα μεζέ. Ουίσκυ και βότκες ήταν άγνωστα για την Μάγια. Πάντα ούζο και πάντα μεζέδες. Πολλούς μεζέδες ως γνήσια μερακλού. Το φαγητό δεν ήταν η προτεραιότητα της.\nΉταν κόρη του Παύλου Καλλιγά, μεγαλομετόχου των γαλλικών σιδηροδρόμων και με πολύ χρήμα στην τράπεζα και αρκετά ακίνητα. Ίσως τα πιο γνωστά ακίνητα στον πολύ κοσμο να είναι στη στοά Καλλιγά το ξενοδοχείο που υφίσταται εκεί. Κάποια στιγμή έφυγε ο πατέρας της απ’ αυτόν τον μάταιο κόσμο και η περιουσία ήρθε στα χέρια της. Εκτός από αυτά που πήρε, κληρονόμησε και απίστευτους πίνακες του πατέρα της, ο οποίος ήταν εξαιρετικός ζωγράφος. Η μητέρα της Κούλα, ήταν αδύνατον να συγκρατήσει την σπατάλη των χρημάτων της κόρης της, βέβαια, και παρέμεινε μια απλή θεατής για όλη της την ζωή. Η αλήθεια είναι πως η περιουσία της εξοδεύτηκε για μια υπέροχη ζωή γεμάτη έρωτα, γλέντια και ταξείδια και που την καταλαβαίνω απόλυτα. Θα έκανα κι εγώ τα ίδια, για να είμαι ειλικρινής. Μα ακριβώς τα ίδια.\nΚάποτε με ρώτησε η μητέρα μου αν χρειάζομαι χρήματα και ήταν παρούσα η Μάγια.\n– Όχι δεν έχω και δεν θέλω. Όταν είναι θα σου πω.\n– Μπράβο παιδί μου, είπε η μητέρα μου. Να μην τα αγαπήσεις ποτέ τα χρήματα.\n– Ναι μπράβο, πετάχτηκε η Μάγια, ποτέ να μην τα αγαπήσεις.\n– Εσύ μη μιλάς, απάντησε γελώντας η μητέρα μου και φυσικά η Μάγια.\nΤα χρήματα βέβαια, κάποτε τελειώνουν και τότε ρευστοποιήθηκαν οι μετοχές της Γαλλίας. Έτσι άρχισε το μεγάλο πανηγύρι.\nΣπίτι στο Παρίσι, που λάτρευε, στην Αθήνα, στις Σπέτσες και υπέροχα κόττερα. Έκανε μια ζηλευτή ζωή με τους Ρότσιλντ και ένα σωρό άλλους, τόσο έντονη και ξεχωριστή, που το Jour de France αφιέρωσε ένα τεύχος για εκείνη.\nΑν και Κερκυραία στη καταγωγή, η αγάπη της ήταν οι Σπέτσες. Κληρονόμησε ένα πολύ όμορφο αρχοντικό στην περιοχή του Αγίου Νικολάου, δίπλα στον Άδωνι Κύρου και το έζησε και με το παραπάνω. Από πριν το Πάσχα, μέχρι τέλος Νοεμβρίου, μαζί με την μητέρα της ήταν στο νησί. Καβάλα στο αμαξάκι του Νικολού, πάντα καθόταν δίπλα του ή με τον κουρέα τον φίλο της, γύριζε από παραλία σε παραλία, με ένα μπικινάκι, καλυμμένη με μπόλικο αντιηλιακό και πάντα ξυπόλυτη, χαιρετώντας όλο τον κόσμο. Όπου γλέντι και μπoυζούκι η Μάγια πρώτη. Πάντα είχε το κόκκινο μαλλί της κοντά κουρεμένο και απίστευτο ωραίο σώμα. Αδύνατη και σέξυ.\nΤο πρώτο της σκάφος ήταν ενα καταπληκτικό τρεχαντήρι, κατασκευής Ψαρρού. Το Μάγια 1, που αγόρασε αργότερα ο πατέρας μου και το ονόμασε Έλλη. Μετά το πήρε η Ιφιγένεια Χαρτ και κατόπιν ο Άδωνις Κύρου. Σήμερα βρίσκεται και πάλι σε καλά χέρια και επισκευάζεται. Μετά απέκτησε δύο υπέροχα ιστιοπλοϊκά, το Μάγια 2 που ονομάστηκε ALINDA και κατόπιν το Μάγια 3. Το πρώτο το αγόρασε, αν θυμάμαι καλά, ο φίλος της ο Αλαίν Ρότσιλντ και το δεύτερο ο Ζιβανσί. Όλο δε το πλήρωμα ήταν ντυμένο στα άσπρα και όλα ραμμένα στον Ηermes, ειδική παραγγελία.\nΘα μπορούσε να την χαρακτηρίσει κανείς, την τέλεια οικοδέσποινα, μια μικρογραφία του Ωνάση, που με την ζωή που έκανε και τους ανθρώπους που έφερε στην Ελλάδα, σε ωραίες εποχές βέβαια, διαφήμισε όσο κανείς την πατρίδα της.\nTechnical advisor στην ‘Φαίδρα’, έδωσε το κόττερο της για τα γυρίσματα και φυσικά έφερε όλους τους παράγοντες της ταινίας στις Σπέτσες. Εγώ ήμουν αγέννητος, αλλά μου τα έλεγε ο πατέρας μου. Τα ίδια με τη Σοφία Λώρεν και τον Λαντ που γνώρισε κατα λάθος ο πατέρας μου και φώναξε την Μάγια να τους πάει όλους για μπάνιο με το σκάφος της και να περάσουν όλοι ένα αξέχαστο Σαββατοκύριακο.\nΑπίστευτα ανοικτοχέρα, φωνακλού, γλετζού, γελαστή και πάνω απ’ολα ανθρώπινη. Γέμισε τις τσέπες όλων των Σπετσιωτών όσων της κτυπούσαν την πόρτα. Ζητούσαν βοήθεια δύο ή τριών χιλιάδων – ποσόν σημαντικό για την εποχή εκείνη – και τους έδινε είκοσι και τριάντα χιλιάδες, χωρίς καν να εξετάσει τι και πως.\nΔεν ειρωνεύτηκε ποτέ κανένα, δεν κορόιδεψε, σνομπάρησε ή δεν άκανε ποτέ κανέναν να αισθανθεί άσχημα. Πάντα με το χαμόγελο και το γέλιο. Μία εξαιρετικά μορφωμένη και καλλιεργημένη γυναίκα, διάβαζε πολύ και ενημερωνόταν για τα πάντα και έσκυβε πάνω στα προβλήματα του καθενός. Απλή όσο κανένας.\nΚοντά της είχα την ευκαιρία να γνωρίσω απίστευτους ανθρώπους, όχι μόνον δια χειραψίας, αλλά να περάσω ώρες ή μέρες ή ακόμη και βδομάδα μαζί τους, και όχι σαν μια απλή γλάστρα δίπλα στην νονά μου, μια και η ίδια πάντα με διαφήμιζε με τα καλύτερα λόγια και με κρατούσε από το χέρι σαν παιδί της.\n– Ο γιός που δεν έχω και θα ήθελα να έχω, έλεγε και με έκανε να αισθάνομαι υπέροχα και έτσι έδινε το έναυσμα να με προσέξουν καλύτερα οι φίλοι της.\nΟ Ζιβανσύ, η Γκάρμπο, ο Λώρενς Ολίβιε, ο Μοσέ Νταγιάν, ο Μποδοσάκης, ο Δούκας του Μάρλμπορο, οι Βάντερμπιλντ, οι Τσώρτσιλ, ο Τσάρλι Τσάπλιν, ο Τζέιμς Άιβορι, ο Νιάρχος, οι Ρότσιλντ, οι Ροκφελερ, ο Ανιέλι, η πριγκίπισσα Μαρίνα του Κεντ και τόσοι άλλοι που δεν μπορώ να θυμηθώ τώρα και που θα γέμιζαν ένα ολόκληρο βιβλίο. Και πόσοι άλλοι που εγώ δεν γνώρισα και που έτρεφαν μεγάλη αγάπη και φιλία για την Μάγια.\nΘυμάμαι μετά από την κηδεία της μητέρας της, πήγαμε στο σπίτι της για να πιούμε κάτι. Ένα σπίτι γεμάτο βιβλία, διαλυμένο από τις γάτες. Της είχαν κάνει τα έπιπλα χάλια. Όταν έφυγαν όλοι μου ζήτησε να κάτσω και έβγαλε φωτογραφίες να δούμε.\n– Ποιά μουτζώνεις εδώ, Μάγια;\n– Α,την Λένα την Ράλλη. Πολύ γέλιο.\n– Εδώ ποια σε αγκαλιάζει, με γυρισμένη πλάτη;\n– Η Βίβιαν Λη.\n– Και αυτός είναι ο Ντε Γκωλ;\n– Ναι, είχαμε πάει σπίτι του ένα μεσημέρι, όταν έμενα στην Γαλλία. Α, και αυτή εδώ είναι μια πολύ ωραία φωτογραφία με τον Αθηναγόρα, όταν είχα πάει με το σκάφος στην Πόλη. Μεγαλοπρεπής με την ωραία γενειάδα. Μ’αγαπούσε πολύ, ξέρεις.\nΕίχε γυρίσει όλη την Ελλάδα. Όλη όμως. Δεν υπήρχε χωριό ή πόλη που να μην επισκέφθηκε. Όσο δε για τα νησιά και τις παραλίες, τις είχε επισκεφθεί πολλάκις με το σκάφος, γυρίζοντας τους φίλους της.\nΟ Ζιβανσύ είχε μια κούκλα της Μάγιας στο ατελιέ του – σαν της Όντρευ Χέμπορν – και κάθε χρόνο έστελνε με ενα μπαουλάκι διάφορα ρούχα που θεωρούσε ότι θα της άρεσαν, όμως δεν φορούσε ποτέ και χάριζε από ‘δω κι απο κει.\nΈνα τζην φορούσε στην Αθήνα με λίγο καμπάνα, ένα μπλουζάκι και πάντα καφέ docksides, χειμώνα – καλοκαίρι. Δύο φορές την είδα μόνον να φορά ένα ταγέρ μωβ ανοικτού χρώματος, σε κάποιες κηδείες, που είχαμε πάει.\nΜάγια Καλλιγά, Σταύρος Νιάρχος, Ιωάννα Λούρου\nΔυστυχώς οι σπατάλες έφεραν το αναμενόμενο αποτέλεσμα. Έμεινε στον άσσο. Δεν έχασε το κέφι της, ουτε σταμάτησε να ταίζει τις τριάντα τόσες γάτες της γειτονιάς και ας μην είχε εκείνη να φάει.\nΜένιο, Τρίτση, Μελίνα, Βάσω, Αντρέα, Άκη φώναζε τις γάτες της. Όλες με πασοκικά ονόματα. Απορούσα πως τις ονόμαζε έτσι, με την απέχθεια που είχε στο πασόκ, σε πλάσματα που τόσο αγαπούσε.\nΤα τελευταία χρόνια ερχόταν καθημερινώς στο σπίτι το βράδυ και έπαιζε τάβλι με τον πατέρα μου, έτρωγαν και έβλεπαν μια ταινία, όταν έλειπε η μητέρα μου στην Ελβετία.. Αν είχε και κανένα αγώνα, γινόταν χαμός στο σπίτι. Ο πατέρας μου Ολυμπιακός, η μητέρα μου Αεκτζού και η Μάγια Παναθηναϊκός. Χαμός από ατελείωτες φωνές και πειράγματα.\nΠάτα με ουζάκι και πάντα κάπνιζε όσκαρ, το κόκκινο πακέτο. Παλαιότερα όταν είχε την άνεση κάπνιζε Gauloise. H δε μητέρα της είχε στην τσάντα της 5-7 πακέτα διαφορετικές μάρκες τσιγάρων και τραβούσε κάθε φορά από ένα άλλο πακέτο. Εξ ου και η βαριά της φωνή.\nΌταν έφυγε η Κούλα την βάλαμε στον οικογενειακό μας τάφο, διότι η Μάγια δεν είχε προνοήσει να πάρει τάφο, μέχρι που έφυγε και εκείνη και μπήκαν και οι δυο μαζί, κοντά στον δικό μας τάφο. Σήμερα, στις Σπέτσες εκεί πάνω στο μοναστήρι των Αγίων Πάντων, έχει δημιουργηθεί μια απίστευτη παρέα, όλοι ο ένας κοντά στον άλλον.\nΉμουν στην Αίγυπτο, στην Αλεξάνδρεια, τρίτος μηχανικός και ήταν Κυριακή. Μετά από μία εκδρομή στις Πυραμίδες και στο Μουσείο, επέστρεφα στο πλοίο και σταμάτησα στον ΟΤΕ να δω τι κάνει το σπίτι μου.\n– Δυστυχώς έφυγε η Μάγια, μου είπε η μητέρα μου και ένοιωσα το πάτωμα να φεύγει κάτω από τα πόδια μου.\nΤα τελευταία χρόνια την πρόσεχε η φίλη και γειτόνισσα μας στο διπλανό διαμέρισμα Βέρα Φραγκοπούλου και ο Θόδωρος, ένας καμαριέρης που εργαζόταν στο Προεδρικό Μέγαρο και έβρισκε καιρό να της συμμαζεύει το σπίτι καθώς και ο Όμηρος, ένας οδηγός που την πήγαινε όπου επιθυμούσε. Οι δύο τελευταίοι, εργάζονταν αφιλοκερδώς βέβαια. Βλακώδεις ιστορίες, ότι δεν είχε να φάει και της έδιναν από την γειτονιά ένα πιάτο φαί, είναι ψέματα. Είχε φίλους που την στήριξαν και ζούσε αξιοπρεπώς.\nΕμείς από την πλευρά μας της σταθήκαμε, ως το τέλος. Ήταν μια μοναδική φίλη για μας.\nΕίχε παντρευτεί μία φορά μόνον. Τον Κουντουριώτη, τον οποίον χώρισε. Αρραβωνιάστηκε επίσης τον Νίκο Χαρίλαο. Αργότερα έζησε για πολλά χρόνια με τον καταπληκτικό ποδοσφαιριστή Λινοξυλάκη. Ένας πραγματικός τζέντλεμαν, από φτωχή οικογένεια που ποτέ δεν της έφαγε ούτε μία δραχμή, αλλά έμεινε δίπλα της για την μεγάλη, αγνή και πραγματική αγάπη που της είχε.\nΠόσα δώρα μου είχε κάνει και που δυστυχώς, όταν εκλάπει το σπίτι μου, χάθηκαν. Ευτυχώς έχω μικροπράγματα, ανάμεσα σ’αυτά την πέννα του Ζαν Κοκτό, ένα κερατάκι ελαφιού, που της είχε χαρίσει και που δεν γνώριζαν οι κλέφτες την σημασία του, ευτυχώς.\nΔυστυχώς οι Σπετσιώτες, πλην ελαχίστων, την εγκατέλειψαν όταν έμεινε χωρίς χρήματα, και παρόλο που το βίωσε, δεν έπαψε να επισκέπτεται το νησί, ως το τέλος προσφέροντας όλη της την αγάπη, μεγαλόψυχα, σαν να μην είχε συμβεί τίποτα και χωρίς πικρία. Ίσως να μην γνωρίζουν οι Σπετσιώτες, ότι ο περιφερειακός δρόμος, που είχε παραμείνει για χρόνια χωματόδρομος, ήταν ‘απαίτηση’ της, ώστε να αναπτυχθεί η περιφέρεια. Σήμερα το νησί γέμισε βίλλες, πράγμα που βέβαια θα γινόταν κάποια στιγμή και που εκείνη προσπάθησε να καθυστερήσει, ώστε το νησί να παραμείνει ένα ήσυχο ελιτίστικο νησί και να μην χάσει το μοναδικό ύφος του. Σήμερα, δυστυχώς έχει γίνει ένα αγνώριστο νησί με τα καλά του και τα κακά του.\nΜία τέτοια γυναίκα, θα μπορούσε ίσως να χαρακτηρισθεί ‘ένα κακομαθημένο κορίτσι’ που έφαγε τα λεφτά του μπαμπάκα της. Ίσως, αν η κριτική κάποιου ήταν μία ανόητη και ελαφριά κριτική, χωρίς να δούμε τα περαιτέρω.\nΉταν μορφωμένη, έξυπνη, διασκεδαστική ακόμη και όταν της έλειπαν τα απαραίτητα. Μιλούσε άψογα Γαλλικά και Αγγλικά και πάνω απ’όλα βοήθησε πολύ κόσμο, όχι μόνον να επιβιώσει, αλλά και να δημιουργήσει μία επιχείρηση από την οποία τράφηκαν οικογένειες και πάντα χωρίς υστεροβουλία.\nΌταν κάποτε την δεκαετία του ’70 κάναμε μία κρουαζιέρα στο Ιόνιο με τον Ανδρέα Καρέλλα, τον αγαπημένο φίλο μου Νέλλο και τον Βασιλιά της Βουλγαρίας Συμεών που φιλοξενούσαν στο σκάφος τους, ταξείδι που αξίζει να γράψω κάποτε – φτάσαμε και στην Κέρκυρα όπου ζητήσαμε να έρθουν δύο ταξί το βράδυ, για να μας πάνε στο Κόρφου Παλλάς για φαί. Στο ταξί που μας πήγε, κάθησα μπροστά και πριν προλάβω να ρωτήσω, με πρόλαβε η Μητέρα μου.\n– Ποιά είναι η κυρία που έχετε στην φωτογραφία, δίπλα στο ταξίμετρο, ρώτησε, κάνοντας την ανήξερη.\n– Α, είναι η Μάγια Καλλιγά, είπε ο οδηγός γεμάτος ευγνωμοσύνη. Αυτή μου πήρε το αμάξι. Μεγάλη αρχόντισσα, κυρία μου. Να την έχει ο Θεός καλά, όπου κι αν είναι. Με αυτό το αμάξι, έζησα την οικογένεια μου και σπούδασα τα παιδιά μου.\nΑυτή ήταν η Μάγια Καλλιγά. Θα μπορούσα να γράψω ένα βιβλίο με ιστορίες της. Είναι από τους ελαχίστους ανθρώπους που αγάπησα τόσο πολύ και την ευγνωμονώ για όσα μου έκανε. Διότι είπαμε: πρέπει πάντα να μνημονεύουμε αυτούς που μας ευεργέτησαν.\nΕύχομαι να είναι καλά, εκεί που είναι.\nΠοια ήταν η Ναταλία Μελά, η Νάτα των Σπετσών… Η Ναταλία Μελά – οι φίλοι την φώναζαν Νάτα- , ήταν μια δυναμική γυναίκα, γεννημένη το 1923 η οποία δεν έχανε με…\nΑποθέωση για την Μαρινέλλα στη δεύτερη sold ou...\n2015/10/22 στις 17:54\nΕξαιρετικά συγκινητικό αφιέρωμα. Ουτε καν ξέρω ποια είναι αυτή η γυναίκα..αλλά την αγάπησα μέσα από την αφιέρωση.\n2016/08/16 στις 17:21\nΥπεροχο!!! Σς ευχαριστούμε που μοιράστηκατε την υπέροχη ζωή μια ξεχωριστής Κυρίας η κόρη μου φέρει το όνομα της πεθεράς μου που η Μάγια Καλλιγα είχε βαφτίσει και είχε δώσει το όνομα της έτσι και η μικρή μου λεγεε Μάγια προς τιμή της 💗\n2019/08/17 στις 9:30\nXairome pou kapios egrapse gia tin Magia Kaliga.\nEixa akousi gia aftin tin gyneka to poso kali itan kai to poso eixe Boithisi poly kosmo.\nO pateras mou karavomaragkos apo to Perama tin apokalouse BOUBOULINA.\nTYXEROI AFTOI POU THN GNORISAN\n2019/11/21 στις 3:00\nH magia kaliga itan nonna mou. Alan den ti thimame. San oniro. Imoun poli mikros..\nΑπόκριες & Τσικνοπέμπτη 2020/02/20 Η έναρξη των Αποκριών ξεκινά με το άνοιγμα του Τριωδίου. Αυτό είναι ένα εκκλησιαστικό βιβλίο που περιέχει ύμνους τριών ωδών…\nΕλληνικά Χριστουγεννιάτικα έθιμα 2019/12/25 Η γέννηση του Ιησού ως ανθρώπου παρουσιάζεται ως ένα από τα σημαντικότερα γεγονότα στην ιστορία όλης την ανθρωπότητας. Στην Ελλάδα μιλάμε…\nΣυνταγή για μοσχάρι καπαμά 2019/11/11 Το εύκολο και σχετικά γρήγορο κοκκινιστό που είναι και υγιεινό αφού έχει και τα λαχανικά του και θα σας βγάλει εύκολα από κάθε δύσκολη περίσταση και κατάσταση.…\nΙανουάριος: ο μήνας των γιορτών 2020/01/01 Ο Ιανουάριος, όπως και όλοι οι μήνες του ημερολογίου μας, οφείλει τ' όνομά του στους Αρχαίους Ρωμαίους. Πήρε το όνομά…\nΣυνταγή για μπριζόλα ζουμερή στα κάρβουνα 2020/01/21 Υπάρχει κανείς που δεν του αρέσει μια ζουμερή μπριζόλα στα κάρβουνα; Η καλύτερη συνταγή με όλα τα μυστικά της. Πείτε στον…\nΣυνταγή: Ρολό χοιρινό γεμιστό με ξερά φρούτα και… 2019/12/30 Για το ρεβεγιόν της Πρωτοχρονιάς, αν δεν φτιάξετε την παραδοσιακή γαλοπούλα, σας προτίνουμε χοιρινό ρολό γεμισμένο με ξερά φρούτα και…\nΑθάνατα και αγαπημένα ελληνικά χριστουγεννιάτικα… 2019/12/20 Οι Εβραίοι πιστεύουν ότι την Πρωτοχρονιά πρέπει να τρως γλυκά για να είναι «ζαχαρωτοί» και οι επόμενοι 12 μήνες του…\nΘεοφάνεια: η βάφτιση του Χριστού και το έθιμο του… 2020/01/06 Η γιορτή των Φώτων εντάσσεται στις γιορτές του 13ημέρου. Αφορά ουσιαστικά την περίοδο που γιορτάζουμε από τα Χριστούγεννα μέχρι τα…\n3+1 βήματα για να φάει o σκύλος σου το φαγητό του! 2019/12/16 Πολλοί ιδιοκτήτες σκύλων αντιμετωπίζουν ένα συχνό φαινόμενο. Πρόκειται για την άρνηση του σκύλου τους να φάει την ξηρά τροφή. Το πρόβλημα…


[email protected] (Enikonomia.gr) http://www.enikonomia.gr/timeliness/128847,pavlopoulos-den-boroume-na-meinoume-apatheis-stis-prokliseis-tou-.html http://media.enikonomia.gr/data/photos/resized/125_128847_93ed7dfe09-b933cfb01324dc03.jpg Θα ξεπεράσουμε την κρίση και θα συνεχίζουμε την πορεία μας στην Ευρωπαϊκή Ένωση δήλωσε ο Πρόεδρος της Δημοκρατίας Προκόπης Παυλόπουλος 12/4/2016 1:21:21 PM 12/4/2016 1:21:21 PM\nδημοσιεύθηκε: 04/12/2016 13:21\nΟ κ. Παυλόπουλος, στη συνέντευξη που παραχώρησε στην ΕΡΤ, επαναλαμβάνει τη θέση του ότι το χρέος σε καμία περίπτωση δεν είναι βιώσιμο και ότι μεγεθύνθηκε από την πολιτική της λιτότητας και της ύφεσης. Αναγνωρίζει ότι δεν επιδέχεται «κούρεμα» λόγω ESM αλλά ότι «επιβάλλεται ρύθμιση με επιμήκυνση και μείωση των επιτοκίων». Αναφορικά με τα επιτόκια σημειώνει ότι άλλες χώρες δανείζονται με πολύ μικρότερα και επιπλέον, εμείς έχουμε ένα χρέος απέναντι στο ΔΝΤ όπου το επιτόκιο του είναι αρκετά μεγάλο.\nΓια τα εθνικά θέματα ο Πρόεδρος της Δημοκρατίας υπογραμμίζει: «Μια μόνο διάφορα έχουμε με την Τουρκία, την οριοθέτηση της νησιώτικης υφαλοκρηπίδας. Όλα τα άλλα δεν είναι υπαρκτά. Τα λύνουν οι κανόνες του Διεθνούς Δίκαιου και ιδιαίτερα η Συνθήκη της Λωζάννης, η οποία καθορίζει τα σύνορα της Ελλάδας και της ΕΕ.\nΣχετικά με το Κυπριακό, ο κ. Παυλόπουλος τονίζει ότι η επίλυσή του θα γίνει αποκλειστικά στη βάση της ευρωπαϊκής λύσης, όπως άλλωστε επιβάλλει η θέση της Κυπριακής Δημοκρατίας εντός της ΕΕ, ενώ για την επιθυμία ένταξης των Σκοπίων στην ΕΕ επισημαίνει ότι η χώρα οφείλει να γνωρίζει ότι το πρωτογενές Ευρωπαϊκό Δίκαιο επιβάλλει, όποιο κράτος γίνει μέλος της ΕΕ να μην έχει αλυτρωτικές τάσεις έναντι άλλων, γιατί τότε παραβιάζει το Ευρωπαϊκό κεκτημένο. Πόσο μάλλον όταν «έχεις ένα όνομα που βοά στη κυριολεξία αλυτρωτισμό», όπως είπε χαρακτηριστικά. Μάλιστα διευκρινίζει ότι το βέτο δικαιούται να το θέσει μια χώρα, που θα κληθεί να αποφασίσει και εκείνη, εάν θα πρέπει τα Σκόπια να μπουν στη ΕΕ. Το βέτο, λοιπόν, υπάρχει διότι το κράτος των Σκοπίων δεν πληροί το ευρωπαϊκό κεκτημένο και αυτό δεν είναι ελληνική θέση, είναι ευρωπαϊκή, σημειώνει χαρακτηριστικά.\nΟ κ. Παυλόπουλος θεωρεί αναγκαία την «αλλαγή της πορείας του σκάφους» της Ευρώπης, καθώς «δεν ήταν προετοιμασμένη να αντιμετωπίσει τον «παγκόσμιο οικονομικό πόλεμο» που ξεκίνησε «μετά το 2008 με την κατάρρευση της Lehman Brothers». Προσθέτει ότι ακολούθησαν οι λανθασμένες εκτιμήσεις για την επιρροή της Ευρωζώνης στον περιορισμό της κρίσης του ελλείμματος. Ωστόσο, συνεχίζει, το 2009 το έλλειμμα, σε σχέση με την πρόβλεψη που είχε γίνει, ήταν διπλάσιο στον μέσο όρο της Ευρωζώνης. «Δεν ήταν μόνον ελληνικό το πρόβλημα».\nΣε ό,τι αφορά τη χώρα μας, την οποία ο κ Παυλόπουλος χαρακτηρίζει «ασθενή κρίκο εκείνης της εποχής», σημειώνει ότι η Ευρώπη, για άλλη μια φορά ανέτοιμη, «δεν ήταν σε θέση να αντιμετωπίσει την Ελλάδα με ένα πρόγραμμα ευρωπαϊκό». Για το ΔΝΤ, σημείωσε ότι επέβαλλε ένα «εξαρχής προβληματικό» πρόγραμμα με λανθασμένο τον υπολογισμό του συντελεστή ύφεσης, με αποτέλεσμα την αύξηση της ύφεσης και τη δημιουργία της κρίσης του χρέους.\nΣυγκριμένα για την κρίση χρέους ο κ. Παυλόπουλος σημείωσε ότι: «Το χρέος δεν ήταν σε καμία περίπτωση βιώσιμο από την στιγμή κατά την οποία, λόγω της πολιτικής λιτότητας και της συρρίκνωσης του ΑΕΠ, άλλαξε το κλάσμα από πλευράς αριθμητή-παρονομαστή, με αποτέλεσμα αυτό το τεράστιο πρόβλημα που έχουμε σήμερα. Έπρεπε, λοιπόν, στην περίπτωση αυτή να υπάρξει ρύθμιση. Ποτέ δεν μίλησα και ήμουν από τους λίγους την εποχή εκείνη που έλεγα “προσέξτε, δεν είναι δυνατόν να μιλάμε για κούρεμα του χρέους, διότι δεν είναι νοητό κούρεμα χρέους, ιδιαίτερα από την ώρα που δημιουργήθηκε ο ESM και απαγορεύει το κούρεμα”. Αυτό το έλεγε ο κ. Σόιμπλε, χωρίς όμως να λέει την υπόλοιπη αλήθεια. Δηλαδή, κούρεμα όχι, αλλά ρύθμιση του χρέους οπωσδήποτε. Με δύο μεθόδους. Δεν είναι και πολλές άλλωστε: η επιμήκυνση του χρόνου αποπληρωμής και η μείωση των επιτοκίων».\nΟ κ. Παυλόπουλος επιμένει στη διαμόρφωση μιας κοινής στάσης των χωρών του Νότου για την παράνομη μετανάστευση, όπως το λεγόμενο Quattro group, το οποίο είχε διαμορφώσει ως υπουργός Εσωτερικών με την Ιταλία, τη Μάλτα και την Κύπρο. Αυτό που πρέπει να κάνουμε, εξηγεί ο Πρόεδρος της Δημοκρατίας «εμείς οι Νότιοι -που στην ουσία είμαστε η κοιτίδα της Ευρώπης- με τη φωνή μας, είναι να της θυμίζουμε ποιες είναι οι μεταρρυθμίσεις που πρέπει αν γίνουν. Όχι για να αντιπαρατεθούμε με τον Βορρά, αλλά γιατί γνωρίζουμε καλύτερα τις ιδιαιτερότητες του Νότου.»\nΑναφορικά με την προσφυγική κρίση και την αντιμετώπιση της, ο κ. Παυλόπουλος καταδικάζει τα φοβικά σύνδρομα κρατών–μελών που είναι «ιδεολογικά ξένα» προς τα ευρωπαϊκά ιδεώδη, επισημαίνοντας ότι η Ευρώπη και στο ζήτημα αυτό «πρέπει να πάρει τα μέτρα της». Υπογραμμίζει ότι «η Ευρώπη δεν είναι ευκαιριακός χώρος και ότι εκείνοι οφείλουν να προσαρμοστούν με τις ευρωπαϊκές τους υποχρεώσεις». Προσθέτει ότι «δεν μπορεί η Ελλάδα να έχει κάνει ό,τι της αναλογεί για να παραμείνει στην Ευρώπη, εκπληρώνοντας τις υποχρεώσεις της και άλλοι -και μάλιστα λαοί οι οποίοι μπήκαν πολύ αργότερα και με πολύ μεγάλη ανοχή από εμάς- να μην το κάνουν».\nΕξάρει τη στάση της κ. Μέρκελ στο ζήτημα αυτό που ουσιαστικά λέει: «Είναι δυνατόν πεντακόσια εκατομμύρια Ευρωπαίοι να μην μπορούμε να διαχειριστούμε ένα εκατομμύριο πρόσφυγες»; Και δεν αποκλείει η ηγετική της φυσιογνωμία στη Γερμανία να αποτυπωθεί και ως ευρωπαϊκή, εάν δείξει ότι πάνω από όλα σκέπτεται περισσότερο το Ευρωπαϊκό όραμα».\nΓια την προκλητική συμπεριφορά του Τούρκου Προέδρου Ταγίπ Ερντογάν, σημειώνει ότι «δεν μπορούμε να μείνουμε απαθείς στις λεκτικές προκλήσεις, που ίσως λέγονται για εσωτερική κατανάλωση» και οφείλουμε να καταστήσουμε σαφές ότι «όταν επιβουλεύεται την Συνθήκη της Λωζάννης, στην πραγματικότητα επιβουλεύεται σύνορα ελληνικά αλλά ταυτοχρόνως και ευρωπαϊκά και η Ευρώπη πρέπει να το καταλάβει».\nΕρωτηθείς για τον ευρωπαϊκό προσανατολισμό της γείτονος, ο κ. Παυλόπουλος απαντά ότι «δυστυχώς μέχρι τώρα δεν το έχει δείξει» . Υπογραμμίζει ότι ο ίδιος έχει ξεκαθαρίσει στον Ερντογάν ότι «δεν πρόκειται να κάνουμε πίσω στα εθνικά μας θέματα γιατί στηρίζονται στο διεθνές και στο ευρωπαϊκό δίκαιο».\nΓια το Κυπριακό, ειδικότερα, τονίζει ότι δεν πρόκειται για πρόβλημα, ελληνοτουρκικό, ελληνοκυπριακό ή τουρκοκυπριακό, αλλά για διεθνές και ταυτοχρόνως ευρωπαϊκό. «Γι αυτό λέμε και στον κ. Ερντογάν και στον κ. Ακιντζή, στο πλαίσιο δικοινοτικών συνομιλιών, ότι δεν μπορεί να υπάρξει λύση για τη Κυπριακή Δημοκρατία που δεν είναι συμβατή με το κεκτημένο της Ευρώπης».\nΗ ευρωπαϊκή λύση, διευκρινίζει ο κ. Παυλόπουλος, σημαίνει «πρώτον, ομοσπονδιακό κράτος - συνομοσπονδία αποκλείεται. Δεύτερον, μια ενιαία κυριαρχία - γεγονός που αποκλείει στρατεύματα Κατοχής και εγγυήτριες δυνάμεις- και μία ιθαγένεια. Αυτές είναι οι βάσεις που έχουν μπει στις συζητήσεις, επισημαίνει ο κ. Παυλόπουλος, ο οποίος θεωρεί σημαντικό να αντιληφθεί ο κ. Ερντογάν ότι η Κύπρος ως ευρωπαϊκή χώρα δεν είναι δυνατόν να κοιτάζει κατά την Ανατολή αλλά και κατά τη Δύση. Κάτι αντίστοιχο που «συμβαίνει και με το Σκοπιανό».\nDe Morgen: «Μπλόφα» η απειλή Ερντογάν ότι θα ανοίξει τα σύνορα;\nΤηλεφωνική επικοινωνία Μέρκελ- Ερντογάν- Τι είπαν για το προσφυγικό\nΝέα διαμάχη Ρωσίας και Τουρκίας μετά τις δηλώσεις του Ερντογάν για τον Άσαντ\nDW: Τι θα γίνει εάν ο Ερντογάν ανοίξει τα σύνορα;


Ο ΘΙΑΣΟΣ ΤΟΥ…ΒΑΣΙΛΙΚΟΥ ΘΕΑΤΡΟΥ ΕΠΙ ΣΚΗΝΗΣ. ΣΚΗΝΟΘΕΣΙΑ ΣΟΦΙΑ ΜΠΕΚΑΤΩΡΟΥ. ΠΡΩΤΑΓΩΝΙΣΤΟΥΝ ΟΙ ΚΥΡΙΑΚΟΣ ΜΗΤΣΟΤΑΚΗΣ ΚΑΙ…ΠΡΙΓΚΙΠΑΣ(!) ΝΙΚΟΛΑΟΣ. – Homo Naturalis\n22 Ιανουαρίου 2021 22 Ιανουαρίου 2021 από nikos Adamopoulos\n1. ΠΑΓΚΟΣΜΙΑ ΜΑΦΙΑ ΤΥΠΟΥ ΠΑΡΟΥΣΙΑΖΕΙ ΤΗΝ ΑΙΜΟΔΙΨΗ ΥΑΙΝΑ ΩΣ …”ΣΚΥΛΟ ΠΟΥ ΓΑΥΓΙΖΕΙ ΧΩΡΙΣ ΝΑ ΔΑΓΚΩΝΕΙ” . ΚΑΙ ΑΝΤΙΣΤΡΟΦΑ\n“Ο Τζο Μπάιντεν ορκίστηκε 46ος πρόεδρος των ΗΠΑ -«Η Δημοκρατία νίκησε»\n“Τα πρώην προεδρικά ζεύγη απασχόλησαν, επίσης, πολύ τα φλας των φωτογράφων. Τα ζεύγη Ομπάμα, Μπους, Κλίντον, όλοι με μάσκες έδωσαν ηχηρό «παρών» στην ορκωμοσία, σε αντίθεση με την ηχηρή απουσία του ζεύγους Τραμπ”.\nΟ Τραμπ, είναι ο “κακός”, μόνο και μόνο ,επειδή υπήρξε ένας sui generis πρόεδρος και μάλιστα Ρεπουμπλικάνος . Εν τούτοις, άνοιξε δική του (από τις καλές ) σελίδα στην Ιστορία για δυο λόγους. Πρώτα γιατί τα έβαλε με το απαίσιο τέρας της υφηλίου που λέγεται εμπορική δημοσιογραφία και γκεμπελικός Τύπος. Και ύστερα , γιατί είναι ο ΜΟΝΟΣ πρόεδρος της Αμερικής τα τελευταία χρόνια , που δεν επιδόθηκε στο αμερικανικό χόμπι των προέδρων να ξεκινούν πολέμους σε άλλες χώρες (κάποιοι με προφάσεις μόνο, αλλά πολύνεκρους και καταστροφικούς) και να μη δίνουν λογαριασμό σε κανένα.\nΤου λόγου το αληθές είναι αυτή η ίδια η συμπεριφορά της παγκόσμιας βιομηχανίας παραπληροφόρησης και αποπροσανατολισμού απέναντι στο Τραμπ. Η επίθεση συλλήβδην των Μέσων κατακρεούργησης της είδησης της πληροφορίας της κριτικής σε όλο τον κόσμο, όλων των συμφερόντων, οικονομικών και ιδεοληπτικών. Εκδίκηση χωρίς έλεος. Επίθεση άνευ προηγουμένου. ΄Οπως θα έκανε βέβαια οποιαδήποτε εμπορική επιχείρηση, βιομηχανία στην οικονομία της Αγοράς, αν κινδύνευαν τα κέρδη τους από αντίπαλο.\nΙσοπεδωτική δημοσιογραφία.΄Οχι απλώς ομοιόμορφη . Αναπαράγουν σε σημείο εξωφρενικό όλα αυτά τα Μέσα, μικρά και μεγάλα, το ίδιο ακριβώς στερεότυπο του Ταμπ. Ο χειρότερος πρόεδρος της Αμερικής! Το χαρακτηριστικό της γκεμπελικής δημοσιογραφίας. Το άσπρο, μαύρο, τη νύχτα, μέρα το ηθικό, ανήθικο.\nΚαι δεν ήταν σίγουρα ο χειρότερος. Ανεξάρτητα από το γεγονός πως επιχείρησε να εφαρμόσει στην κοινωνική ζωή της Αμερικής, την ιδεοληψία της Δεξιάς και ό,τι ακριβώς ο μισός και παραπάνω Αμερικανικός λαός σκέφτεται, πιστεύει και επιθυμεί.\nΤα παραδείγματα συμπεριφοράς και αντιμετώπισης των πρωταγωνιστών στην ορκωμοσία του Μπάιντεν μιλούν από μόνα τους. Η παγκόσμια μαφία του Τύπου, έριχνε συνεχώς τους προβολείς της στην απουσία Τραμπ από την τελετή. Και όχι μόνο. Εκθείαζε τις παρουσίες των π. προέδρων, μεταξύ των οποίων οι δύο εγκληματίες πολέμου Μπους και Κλίντον.\nΑτιμώρητοι και προκλητικοί παρίσταντο στο θέατρο της ορκωμοσίας, ως “αθώες περιστερές”, όπως ακριβώς η βρώμικη βιομηχανία του Τύπου τους εξιλέωσε, τους καθαγίασε και τους παρουσιάζει. Τσιμουδιά για τα εγκλήματά τους.΄Επαινοι και περηφάνεια για τη…δημοκρατική τους ευαισθησία, σε αντίθεση με τον …άκαπνο, αντιδημοκρατικό και ασεβή Τραμπ.\n΄Ενα, πάντως, υπήρξε το κέρδος απ΄όλη αυτή την τερατώδη ιστορία. ΚΑΙ η ορκωμοσία Μπάιντν δεν τράβηξε απλά μια διαχωριστική γραμμή από τη βιομηχανία του Τύπου και τη Ιστορική Δημοσιογραφία. Αλλά διεύρυνε το μέγα βάραθρο μεταξύ τους.\nΕμείς χαρακτηρίζουμε έγκλημα και ανοσιούργημα, την παρουσία στην τελετή ορκωμοσίας των π. προέδρων Μπους και Κλίντον. Υπόδικοι αμφότεροι για εγκλήματα πολέμου. Και ποσώς μας ενδιαφέρει και δεν υπάρχει σοβαρός (ιστορικός) λόγο σχολιασμού , η απουσία Τραμπ από την πρόσφατη ορκωμοσία του νέου Αμερικανού προέδρου. Δεν πρόκειται για έγκλημα καθοσίωσης. Αντίθετα, η δημοσιογραφία του αισχρού κέρδους, παραβλέπει ειδεχθή εγκλήματα και εστιάζει στη λεπτομέρεια που εξυπηρετεί τα συμφέροντα της.\nΗ ίδια η μαφία του Τύπου, που απαλλάσσει των εγκλημάτων τους αυτούς τους υπόδικους π. προέδρους και πυροβολεί ανελέητα ένα Τραμπ, είναι αυτή που διαπλάθει και κατευθύνει με τον ίδιο τρόπο και τις μάζες. Λοβοτομεί το μυαλό τους, τους κατασκευάζει πρότυπα κα συμπεριφορές , ανάγει σε εγκλήματα τα πταίσματα και αντιστρόφως.\nΚαι αυτή η τραγωδία έχει πρωταγωνιστές. Είναι τα μεταμορφωμένα ζόμπι που δεν έχουν τη δυνατότητα να αντιληφθούν μια απλή και αυτονόητη αλήθεια. Τα πλήθη στην παγκόσμια κοινότητα που δε “βγαίνουν από τα ρούχα” τους, δεν εξοργίζονται, δεν αντιδρούν . Αποχαυνωμένα και σε πραγματική παράκρουση, συνεχίζουν να αναζητούν ενημέρωση και αλήθεια από τους θύτες της γνήσιας πληροφόρησης.\nΚαι επιτρέπουν στην ίδια αυτή εγκληματική και μαφιόζικη βιομηχανία του Τύπου, την επιθετικότητα μιας αιμοβόρας και αιμοδιψούς ΄Υαινας , να την υποβαθμίζουν και να την παρουσιάζουν, ως συνηθισμένη συμπεριφορά σκύλου που …απλώς “γαυγίζει και δε δαγκώνει”!\n2. α. Στη Βουλή οι καταγγελίες της Σοφίας Μπεκατώρου\nβ. Ο Νίκος Χατζηνικολάου “έκλεισε” την καλεσμένη που θα ήθελαν όλοι!\nΜία σημαντική συνέντευξη εφ’ όλης της ύλης με την Μπεκατώρου.\nΟι έτεροι βασιλικοί “Καπαδόκες”. Η πρώτη, της γνωστής φιλοανακτορικής οικογένειας Πιπιλή, που την περίοδο της Αποστασίας Κων. Μητσοτάκη, τα μέλη της επιστρατεύτηκαν και πρωταγωνίστησαν σε εκείνο το εγκληματικό σχέδιο της δικτατορίας των στρατηγών του τότε βασιλιά Κωνσταντίου . Προσέξτε τη στημένη …σύμπτωση ονομάτων.\nΑποστασία 1965: Βασιλιάς Κωνσταντίνος, στρατηγός Ιωάννης Πιπιλής, Κων. Μητσοτάκης\n“ΔΟΥΡΕΙΟΣ ΙΠΠΟΣ” ΙΣΤΙΟΠΛΟΪΑΣ, 2021: τ. Βασιλιάς Κων/νος και ο γιος του Νικόλαος, Κυριάκος Μητσοτάκης, γιός του Αποστάτη και Πιπιλή Φωτεινή, ανιψιά του Βασιλοχουντικού στρατηγού Ιωάννη Πιπιλή .Φως φανάρι!\nΣτο μεταξύ, …”πριν αλέκτορα φωνήσαι” νά΄ τος να λαλεί ο έτερος βασιλικός Καπαδόκης και αισχρός κοντυλοφόρος Νίκος Χατζηνικολάου. Τα λέγαμε για το παιδί του Μίνωος Κυριακού. Του βασιλικού αυτού ανδρός, ιδιοκτήτη του Αντένα , που γαλούχησε “βασιλικά παιδάκια”, στο κανάλι του επί χρόνια. Και σήμερα ανδρώθηκαν και αναδείχτηκαν σε φανατικούς βασιλόφρονες κοντυλοφόρους.\nΑν υπάρχει στη συμμορία του Τύπου ένας ακραιφνής βασιλικός στην Ελλάδα, “βασιλικότερος του βασιλέως” είναι αυτός ο “Νονός” της μαφίας του Τύπου. Ο Νίκος Χατζηνικολάου . Επί δεκαετίες βιαστής, επαγγελματίας εκτελεστής της είδησης , της πληροφορίας, της κριτικής.\nΤον είχαμε καταγγείλει από παλιά, που έκανε ό,τι περνούσε από το χέρι του να προπαγανδίζει ο θεσμό της βασιλείας από τα διάφορα “βήματα” παραπληροφόρησης, που περνούσε και ανέβαινε. Μάλιστα, ηδονιζόταν τα παλιά χρόνια, να βγάζει την Αλίκη Βουγιουκλάκη στο γυαλί , να την τσιγκλάει, για να διηγείται τούτη γαργαλιστικές ιστορίες από τον καιρό που διετέλεσε και “γατούλα” στην αγκαλιά του Κωνσταντίνου.\nΓενική βασιλική επιστράτευση! ΄Ολα τα καλά παιδιά εφ΄ όπλου λόγχη!\n3. ΝΕΑ ΑΝΑΡΤΗΣΗ ΣΤΟ FACEBOOK\n“αν ήταν ένας ακροδεξιός θα λέγατε τα ίδια;” Και όταν απαντάς, “ναι τα ίδια γιατί τα δικαιώματα δεν έχουν σύνορα, δεν υπάρχουν εξαιρέσεις, υπερασπιζόμαστε το κράτος δικαίου” τότε μπερδεύονται και κάτι ψελλίζουν για την ώρα, που δεν είναι…. κατάλληλη. » σημειώνει, μεταξύ άλλων και καταλήγει: «Α, φυσικά δεν θα βγάλουμε τον σκασμό. Όποιοι θέλουν να σιγήσουν ας το κάνουν. Δικαίωμα τους είναι άλλωστε….”\nΤουλάχιστον, εκεί στο ΣΥΡΙΖΑ, εξιλεώνονται, ως αριστερό κόμμα με τέτοιες παρουσίες. Οι υπόλοιποι ; Την ουρά στα σκέλια.\nΔε γίνεται …σύντροφοι. Εδώ ισχύει απολύτως το ευαγγελικό. «Πας μη ων μεθ’ ημών, καθ’ ημών». ΄Η, όπως το λέει αλλιώς ο λαός “δυο καρπούζια στη ίδια μασχάλη δεν κρατιούνται.\nΠάρτε θέση. Και κανονίστε με ποιανού πλευρά είσαστε.\n4. Ο Γρηγόρης Βαλλιανάτος και ο Θοδωρής Αθερίδης ήρθαν σε αντιπαράθεση για τον Δημήτρη Κουφοντίνα\nΟ Γρηγόρης Βαλλιανάτος σχολιάζοντας την εν λόγω κίνηση των στελεχών του ΣΥΡΙΖΑ, έγραψε στον προσωπικό του λογαριασμό στο Facebook:\n«Απόψε είμαστε όλοι Δημήτρης Κουφοντίνας! Γιατί η Δημοκρατία δεν εκδικείται τους φυλακισμένους»\n΄Εχουμε δίπλα μας ,κινούνται ανάμεσά μας και το χειρότερο αναγορεύονται σε δημόσια πρόσωπα, που επηρεάζουν χαχόλους, τύποι σαν τον παραπάνω …ιερουργό της “τέχνης” μεγέθους …Αθερίνας.\nΩς τέτοιος, και αυταπόδεικτα απ΄όσα λέει, βλάκας, πέρα από “κακός”, είναι αδύνατο να καταλάβει πως δε ζητάμε να βγει έξω ένα δολοφόνος, αλλά να εφαρμοστεί ο νόμος ίσα και όμοια σε όλους. Και όταν ο νόμος λέει για παράδειγμα πως στην ελληνική επικράτεια δεν εκτελείται, ούτε ο πιο ειδεχθής εγκληματίας, δεν μπορείς εσύ, αν δεν είσαι φανατικός, απάνθρωπος και ανόητος, να βγαίνεις και να ζητάς την εκτέλεση του κακούργου, ως εξαίρεση από το νόμο.\nΔεν τον γνωρίζω τον τυπάκο αυτόν. Απ΄όσα λέει, πέρα από ανόητος, φαίνεται και “μικρός” και υποκριτάκος. Σίγουρα ,είναι ο ίδιος και πάω στοίχημα (όλοι αυτής της συνομοταξίας, έχουν όμοια “μούρη”) που θα το παίζει και Χριστιανός και θα σεμνύνεται πως οι ύψιστες αρετές της θρησκεία τους είναι η αγάπη και η… συγχωρητικότητα.\nΟυαί σοι, Αθερίδη, Γραμματεύ και Φαρισαίε, υποκριτά!


"Ντροπή μας!" - inpaok.com\nΑπογοητευμένος κι εκνευρισμένος για την ήττα του ΠΑΟΚ από το Λαύριο αλλά και την εμφάνιση της ομάδας του ήταν ο Σούλης Μαρκόπουλος, στην Συνέντευξη Τύπου μετά το τέλος της αναμέτρησης κι ανέλαβε προσωπικά την ευθύνη για το αποτέλεσμα.\nΑναλυτικά δήλωσε ο προπονητής του Δικεφάλου:\n“Μεγάλη ντροπή η σημερινή ήττα. Μια ήττα, που δεν πρέπει να κάνεις, αν θες να διεκδικείς κάτι μεγάλο και να αισθάνονται οι αντίπαλοι, ότι παίζουν με το ΠΑΟΚ. Σε τέτοια ματς πρέπει να βρίσκεις τρόπο να κερδίζεις. Έχω την μεγαλύτερη ευθύνη για το αποτέλεσμα κι είναι ανήκουστο να δέχεσαι 30 πόντους από δικά σου λάθη και τα κάνουν παίκτες που δεν είναι άπειροι…”\nΓια το αν δυσκολεύει η κατάκτηση της 5ης ή της 6ης θέσης:\n“Έλεγα πως πρέπει να κερδίσουμε και τα 4 παιχνίδια μέχρι το τέλος, τώρα φυσικά περιπλέκεται η κατάσταση”.\nΓια την εμφάνιση του Κλάντον κι αν μπέρδεψε την ομάδα:\n“Δεν μπορεί να κριθεί ο Κλάντον, γιατί έχει τρεις ημέρες στην Ελλάδα και δυο προπονήσεις. Σήμερα δεν έπαιξε αυτό που θα θέλαμε να παίξει, αλλά και καλά να έπαιζε δεν θα μπορούσαμε να κρίνουμε.”\n“Παίξαμε με τον Ολυμπιακό και παίξαμε μπάσκετ, σήμερα τι παίζαμε; Επομένως τι άλλο θέλετε να αλλάξει; Πρέπει να παίξουμε πιο δυνατή άμυνα, να γυρίσουμε την μπάλα. Αυτά που κάναμε σε άλλα παιχνίδια κι όχι σε αυτό.”


10 ουίσκι για το καλοκαίρι του 2021 | The Whisky Beat\nΤο καλοκαίρι έχει για τα καλά μπει και μετά από ένα πολύ δύσκολο χειμώνα με καραντίνα, περιορισμούς και αβεβαιότητα όλοι ψάχνουμε τις μικρές (ή μεγάλες) χαρές της ζωής, εκείνες που θα μας βοηθήσουν να επανέλθουμε λίγο στην κανονικότητα μας.\nΚαθώς, λοιπόν, οι θερμοκρασίες σκαρφαλώνουν οι περισσότεροι καταναλωτές κάνουν μια (λογική) στροφή προς τα cocktails, τη μπύρα, το gin ή τελοσπάντων κάτι πιο δροσιστικό βρε αδερφέ για να κάνουν τον καύσωνα λίγο πιο υποφερτό.\nΩστόσο υπάρχουμε και εμείς που δεν αποχωριζόμαστε το αγαπημένο μας “νερό της ζωής” ούτε το καλοκαίρι.\nΓια όλους εμάς λοιπόν που ψάχνουμε τα ιδανικά ουίσκι που θα “γεμίσουν” την ανάγκη μας για ποιοτικό απόσταγμα και τους θερινούς μήνες αλλά ταυτόχρονα θα έχουν και λογική τιμή, το The Whisky Beat, για άλλη μια χρονιά, έψαξε, βρήκε και παρουσιάζει τα top 10 ουίσκι για το καλοκαίρι του 2021.\nΚαι σε περίπτωση που αναρωτιέστε, όχι, ο πάγος δεν ενδείκνυται ούτε τώρα αλλά θα δείξουμε μεγαλύτερη κατανόηση.\nΗ επιλογή των ουίσκι έγινε με γνώμονα ότι στοχεύουμε σε ήπιες γεύσεις και αρώματα, ισορροπία και εύκολη πόση ώστε η απόλαυση να είναι άνετη ακόμα και σε υψηλές θερμοκρασίες υποθέτοντας φυσικά ότι έντονες γεύσεις, βαθιά αρώματα και υψηλή αλκοολική περιεκτικότητα ίσως κάνουν τη συνολική εμπειρία λίγο δυσφόρητη. Φυσικά αυτό είναι θέμα γούστου και του μοναδικού ουρανίσκου του καθενός και τα παρακάτω ουίσκι αποτελούν απλά προτάσεις και τίποτα περισσότερο.\nΜια νεοεισαχθείσα εμφιάλωση στη χώρα μας, το Fettercairn 12 year old υπόσχεται νοστιμιά και χαρακτήρα σε λογική τιμή. Ένα ιδιότυπο δαχτυλίδι ψύξεως στο πάνω μέρος του λαιμού του αποστακτήρα 2ης απόσταξης (spirit still) δίνει στο Fetterairn ιδιαίτερη απαλότητα και κομψότητα κάτι που αποτυπώνεται πλήρως στο ποτήρι μας. Το δοκιμάσαμε στο πρόσφατο virtual tasting “The Battle of the Malts” και μας άφησε θετικότατες εντυπώσεις. Με ήπια αρώματα και φρουτένιο χαρακτήρα μπορεί να γίνει ο ιδανικός “σύντροφος” του καλοκαιριού μας. Για την φανταστική τιμή είπαμε; Eίπαμε…\nΤο Glengoyne είναι ένα αποστακτήριο που δεν απογοητεύει ποτέ και το 12άρι του είναι ένα ουίσκι απολαυστικό όλο το χρόνο. Ωστόσο η φρέσκια μύτη του με νότες καραμέλας, ξύσματος λεμονιού και χυμο εσπεριδοειδών και ο γλυκός, δημητριακός και βοτανικός χαρακτήρας του το κάνουν μια ιδανική επιλογή για καλοκαίρι.\nTo Founder’s Reserve είναι η εισαγωγική εμφιάλωση του The Glenlivet και υπόσχεται γλυκό, ανθικό και ήπιο χαρακτήρα που το κάνουν ιδανικό για καλοκαίρι. Όλα αυτά συνοδεύονται από μια εξαιρετική τιμή που το καθιστά ένα από τα πιο value for money single malts εκεί έξω.\nΤο Scapa Skiren έρχεται από τα νησία Orkney και μας φέρνει ένα έντονα γλυκό και ανθικό προφίλ που μπορεί να αποτελέσει ιδανική παρέα για τους θερινούς μήνες.\nΤο Glenmorangie 10 ετών αποτελεί τη βασική έκφραση του αποστακτηρίου των Highlands και είναι το νούμερο ένα σε πωλήσεις single malt whisky στη Σκωτία εδώ και πολλά χρόνια. Λογικά όλο και κάτι θα ξέρουν οι σκωτσέζοι και εμείς δεν έχουμε παρά να τους εμπιστευθούμε. Το Glenmorangie χρησιμοποιεί τους ψηλότερους αποστακτήρες στη Σκωτία (!) κάτι που δίνει απαλό και ελαφρύ απόσταγμα με νότες μελιού και εσπεριδοειδών.\nTo Singleton αποτελεί ιδιαίτερη περίπτωση καθώς είναι brand και όχι αποστακτήριο. Θα βρούμε λοιπόν εμφιαλώσεις τόσο από το Glen Ord και το Glendullan όσο και από το Dufftown από το οποίο προέρχεται η βασική entry-level εμφιάλωσή του. Φρούτα, καραμέλα, φουντούκι και ξύσμα πορτοκαλιού οι βασικές νότες του The Singleton of Dufftown 12 ετών οι οποίες συνδυάζονται και με μια φανταστική τιμή. Ιδανικός συνδυασμός!\nΤο anCnoc προέρχεται από το αποστακτήριο του Knockdhu και έχει παλαιώσει αποκλειστικά σε πρώην-bourbon βαρέλια για τουλάχιστον 12 έτη. Κομψό, απαλό προφίλ με γλύκα μελιού, δημητριακά και άνθη. Ένας ιδανικός σύντοφος για το καλοκαίρι!\nTo ουίσκι του Glen Elgin καταλήγει συνήθως σε blends. Η μοναδική του επίσημη εμφιάλωση ως single malt είναι το Glen Elgin 12 ετών και είναι ένα πεντανόστιμο ουίσκι με αρώματα και γεύσεις καραμέλας, δημητριακών, μπαχαρικών και σταφίδας. Επίσης νεοεισαχθείσα στη χώρα μας η συγκεκριμένη εμφιάλωση, αξίζει την προσοχή μας και το χρόνο μας.\nΑπίστευτα απαλό και ισορροπημένο το Macallan 12 y.o. Double Cask προσφέρει ότι ακριβώς ψάχνουμε σε ένα “καλοκαιρινό” ουίσκι. Γεμάτο χωρίς να “μπουχτίζει”, πολύπλοκο χωρίς να μπερδεύει, με ευχάριστες γευστικές νότες εσπεριδοειδών και μπαχαρικών.\nΤιμή: 70-75 €


Χίος: Ισόβια για τη δολοφονία της 24χρονης Ερατώς\nΗ 24χρονη δολοφονήθηκε τον περασμένο Μαΐο 2019. Ο δράστης εισέβαλε σπίτι της και την πυροβόλησε εν ψυχρώ με καραμπίνα, ενώ η κόρη τους κοιμόνταν στο διπλανό δωμάτιο.\nΔημοσιευση: 08/11/2019 - 22:15\nΣε ισόβια κάθειρξη για ανθρωποκτονία από πρόθεση σε ήρεμη ψυχική κατάσταση, καταδικάστηκε σήμερα το βράδυ ο δολοφόνος της 24χρονης Ερατώς από τη Μυτιλήνη, στο Μικτό Ορκωτό Δικαστήριο της Χίου. Επίσης, καταδικάστηκε και σε φυλάκιση τριών ετών για παράνομη οπλοφορία και οπλοχρησία. Το δικαστήριο απέρριψε τα ελαφρυντικά του πρότερου έντιμου βίου και της «εν βρασμώ» ψυχικής κατάστασης. Σύμφωνα με πληροφορίες, ο 25χρονος δράστης πρόκειται να ασκήσει έφεση.\nΟχτώ ώρες διήρκεσε η ακροαματική διαδικασία. Την πρόταση της εισαγγελέα ότι ο 25χρονος είναι «ένοχος όπως κατηγορείται», ακολούθησε η απόφαση για ισόβια κάθειρξη που δικαιώνει την οικογένεια της Ερατώς, σύμφωνα με τον δικηγόρο της, Δημήτρη Κουζινόγλου που ανέλαβε πολιτική αγωγή.\nΗ 24χρονη δολοφονήθηκε από τον εν διαστάσει σύζυγό της στις 24 Μαΐου 2019, όταν εισέβαλε στο σπίτι της στη Χρυσομαλλούσα, συνοικία της Μυτιλήνης και την πυροβόλησε εν ψυχρώ με καραμπίνα, ενώ η κόρη τους κοιμόνταν στο διπλανό δωμάτιο.\nδολοφονία ισόβια Μυτιλήνη Χίος\nΣύλληψη αιρετού από το Νέο Μεξικό για την επίθεση στο Καπιτώλιο Γαλλία: 141 νεκροί και πάνω από 16.000 κρούσματα σε 24 ώρες Συρία: Τρεις στρατιώτες νεκροί σε επίθεση εναντίον σημείου ελέγχου Βραζιλία: Σχεδόν 210.000 θάνατοι εξαιτίας της COVID-19 Survivor 4: Αποχώρησε η Κάτια Ταραμπάνκο – Φτιάχνονται από την αρχή οι δύο ομάδες Ισραήλ: Ξεκίνησε ο εμβολιασμός των κρατουμένων στις ισραηλινές φυλακές Διπλό τζακ ποτ στο Τζόκερ Άμεση απελευθέρωση Ναβάλνι ζητά ο σύμβουλος Εθνικής Ασφαλείας του Μπάιντεν Σαρλ Μισέλ: «Απαράδεκτη» η σύλληψη του Αλεξέι Ναβάλνι Θεσσαλονίκη: Ένοπλη ληστεία σε κατάστημα ψιλικών στον Εύοσμο


Σουπιές αλά “ΣΚΑΙ ΠΕΡΙΒΑΛΛΟΝ”! | LureΒites\tΣουπιές αλά “ΣΚΑΙ ΠΕΡΙΒΑΛΛΟΝ”! - LureΒites\nby Γιώργος Φενερλής , 26/02/2015\nΤο ψάρεμα της σουπιάς γίνεται κατά 99% σύριζα στον βυθό της θάλασσας οπότε οι εκπλήξεις στα “καθαρά νερά” των λιμανιών μας είναι πέρα από κάθε φαντασία! Ψαρεύοντας όλα αυτά τα χρόνια τις σουπιές κατέληξα στο συμπέρασμα ότι μια εξόρμηση μπορεί να καταλήξει σαν τις δράσεις του ΣΚΑΙ για καθάρισμα των παραλίων με την διαφορά ότι εμείς θα μιλήσουμε για το καθάρισμα του πάτου ή απόπατου των λιμανιών. Όπως το πάρει κανείς…\nΟ εν λόγω αγωγός…\nΗ θάλασσα ήταν λάδι και γεμάτη… λάδι ενώ ο αέρας ήταν ανύπαρκτος. Έριξα την καλαμαριέρα μου όσο πιο μακριά μπορούσα, προς το κέντρο του λιμανιού, όπου το βάθος ήταν γύρω στα πέντε μέτρα. Περίμενα να πατώσει και άρχισα να την σέρνω στο βυθό. Από την πρώτη στιγμή άρχισα να καταλαβαίνω ότι αυτός ήταν λασπώδης με πολύ λίγες ανωμαλίες. Η καλαμαριέρα δεν πρόλαβε να κάνει παρά μόνο λίγα μέτρα και ένιωσα ένα βάρος. Κάρφωσα και η σουπιά άρχισε να κάνει προς τα πίσω. Την έφερα κοντά στο ντόκο και ο Θανάσης την απόχιασε.\nΗ “ψαριά” μας…\nΣτα τελευταία μέτρα, ήταν πια φανερό ότι δεν έφερνα σουπιά αλλά ένα από τα πιο βρωμερά πράγματα που έχω βγάλει… Ήταν ένας χυμός σε συσκευασία ενός λίτρου που από τα χρόνια στον βυθό είχε απομείνει μόνο το ασημί εξωτερικό περίβλημα, το καπάκι και φυσικά το περιεχόμενο. Μόλις το προσγείωσα στο ντόκο, η συσκευασία σκίστηκε και ένα μαύρο υγρό χύθηκε που μύριζε σαν δέκα βόθροι μαζί! Από την μία το περιβάλλον από την άλλη η βρώμα, μας έκανε να σιχαθούμε ακόμα και τα καλάμια που κρατάγαμε.\nΑποφασίσαμε ότι απλά είχαμε κάνει ένα “οικολογικό ψάρεμα” και δώσαμε ραντεβού για την επόμενη βραδιά στα γνωστά μας μέρη της μαρίνας αφού πρώτα περνάγαμε με… μπεταντίν τους εαυτούς μας και τον εξοπλισμό. Τις καλαμαριέρες που χρησιμοποιήσαμε, είπαμε να τις κρατήσουμε για το ψάρεμα στα υπόλοιπα βρώμικα νερά της πόλης και στο τέλος της σαιζόν να τις κάψουμε!\nΌπως εύκολα καταλαβαίνει κανείς, όταν είσαι ο μόνος που ψαρεύει σουπιές στο βυθό σε όλη την ακτογραμμή χιλιομέτρων της πόλης σου, θα έχεις και τα τυχερά σου. Και δεν μιλάω για σουπιές… Έτσι, κατά καιρούς ήρθα αντιμέτωπος με διάφορα είδη σκουπιδιών που θα αναφέρω ώστε να πάρετε μια ιδέα για το τι μπορεί να βγάλει κάποιος από τα λιμάνια. Προτού να ξεκινήσω να περιγράφω τις αηδιαστικές αυτές εικόνες θα πρέπει να εξηγήσω τι συμβαίνει στο παραλιακό μέτωπο της Πάτρας.\nΟ ορισμός της πατσαβούρας…\nΟι πληροφορίες που βρήκα είναι εμπιστευτικές και δεν μπορώ να εκθέσω τις πηγές μου αφού προέρχονται μέσα από ανθρώπους που δουλεύουν στον βιολογικό καθαρισμό της πόλης και υπάρχει περίπτωση να χάσουν την δουλειά τους. Όποτε θα τις αναφέρω σαν “φήμες” και νοών… νοείτω. Ο βιολογικός καθαρισμός εικάζεται ότι υπολειτουργεί σε μεγάλο βαθμό λόγω ρεμούλας στα υλικά υποδομής του οπότε για να μην υπερφορτώνεται, αργά το βράδυ, ανοίγουν οι ασκοί της μπίχλας και μέσω των αγωγών όμβριων υδάτων, χύνονται στην θάλασσα χιλιάδες τόνοι πρωτογενών λυμάτων. Όσοι ψαρεύουν βράδυ στην Πάτρα θα έχουν παρατηρήσει ότι ξαφνικά οι αγωγοί βγάζουν την γνωστή “καφετίλα” ακόμα και αν δεν έχει ρίξει στάλα βροχή για ένα μήνα.\nΟ “αθώος” αγωγός το βράδυ βγάζει καφετίλα και τα κεφαλόπουλα εκστασιασμένα τρέφονται!\nΠαλιότερα, είχα την “τύχη” να δω με τα μάτια μου το θεσπέσιο θέαμα της “σούπας” δηλαδή καφετίλα μαζί με τα… χαρτιά! Ξέρετε αυτά που βγαίνουν σε διάφορες ποιότητες για να μην γδέρνουν… Ψάρευα γοφάρια βράδυ, πάνω σε έναν τεράστιο αγωγό και μόλις άνοιξε η κάνουλα, αμέτρητα κεφαλόπουλα και άλλα ψάρια ήρθαν να τραφούν ενώ εγώ έκανα ένα χρόνο να ξαναπατήσω το πόδι μου στις ακτές της Πάτρας. Τώρα γιατί είναι γεμάτο ψάρια οι ακτές της πόλης; Το τι είναι τροφή για τα ψάρια είναι τελείως διαφορετικό από αυτό που εμείς νομίζουμε…\nΤελικά αποδείχθηκε ότι ήταν ένα σύμπλεγμα τριχών από διάφορα… μέρη του σώματος πολλών, μα πολλών Πατρινών κάθε ηλικίας! Δεν το πίστευα! Υπήρχε μια στρώση στο βυθό από αυτές. Νομίζω δεν χρειάζονται σχόλια εδώ. Από την σιχαμάρα μου δεν καθάρισα τα γκίνια από τις τρίχες παρά πέταξα την καλαμαριέρα στα σκουπίδια και βέβαια δεν ξαναψάρεψα ποτέ εκεί.\nΝοσταλγία για τα θέρετρα…\nΣαν επίλογο θα ήθελα να εξηγήσω γιατί έγραψα αυτό το άρθρο. Στην αρχή είχα χιουμοριστική διάθεση αλλά γράφοντας το, ένιωσα θλίψη. Στις ακτές της πόλης μου έμαθα το spinning και εφάρμοσα πολλά από αυτά που σήμερα όλοι εσείς θεωρείτε δεδομένα. Έβγαλα πολλά μεγάλα ψάρια τα οποία στην συνέχεια διαπίστωσα ότι δεν ήταν βρώσιμα και εφάρμοσα πάρα πολύ το C&R. Για οικονομικούς λόγους αναγκάστηκα να κάνω πολλά ψαρέματα εκεί τα πρώτα χρόνια αλλά κάθε φορά που μου έρχονται στο μυαλό, έρχεται μαζί και μια αίσθηση μπίχλας και φαγούρας. Είναι κρίμα για την πόλη που μεγάλωσα να μην έχει καμία περιβαλλοντολογική συνείδηση και να αποτελεί ένα από τα πιο βρώμικα λιμάνια της Μεσογείου. Ακόμα και ο Πειραιάς έχει βαθμολογηθεί πολύ καλύτερα από την Πάτρα. Τώρα πια ζω μόνιμα στην Ελευσίνα, μια βαριά βιομηχανοποιημένη περιοχή, και το αστείο είναι ότι με αυτά που έχω ζήσει, βλέπω τα νερά πεντακάθαρα την ώρα που όλοι εδώ μου λένε για την μόλυνση… Που να ‘ξέραν… Από την άλλη το μόνο που έχω πεθυμήσει από το ψάρεμα της πόλης μου είναι το γέλιο που κάναμε με τα παιδιά, ψαρεύοντας στους αγωγούς τους οποίους βαφτίζαμε, με διάφορα ονόματα για να τους ομορφύνουμε όπως : Σαν Τροπέ, Ριβιέρα, Ίμπιζα, Μονακό και άλλα πετυχημένα!\nTags: C&R, καλαμαρια, οικολογία, σουπιες